M. D. 15. marta 2017. 00:00\nBroj nastradalih u saobraćajnim nesrećama može se smanjiti ako službe koje učestvuju u spašavanju života bolje komuniciraju i deluju celovito, rečeno je na konferenciji „Zajedničko delovanje hitnih službi u saobraćaju„ koju je organizovao Auto moto savez Srbije i Srpski komitet za bezbednost saobraćaja.\nGeneralni sekretar Auto moto saveza Srbije Predrag Đurđev, rekao je da je glavni cilj ove konferencije da se službe dogovore oko zajedničkog delovanja i donesu konkretne zaključke vezane za rad i prevenciju saobraćajnih nezgoda.\n„Problem je što je svaka služba pojedinačno delovala i informacije su se razmenjivale na nivou informisanosti, bilo bi potrebno sve te službe ukrupniti u celinu koja bi odgovorno i funkcionalno sprovodila sve ono što je potrebno na terenu”, rekao je Đurđev.\nOn je naglasio da AMSS predstavlja tačku ukrštanja svih hitnih službi za prevenciju nezgoda u saobraćaju i da raspolaže kapacitetima i ljudima koji su na svetskom nivou.\nĐurđev je podsetio da mediji treba da budu glas savesti, da upozoravaju na sve oblike rizičnog ponašanja kako bi se predupredilo najgore, smrtni ishod saobraćajne nesreće.\nTeška tragedija kod Obrenovca, u udesu poginula 15-godišnja devojčica\nTeška saobraćajna nesreća: Petoro povređenih u sudaru kombija i…\nNačelnik saobraćajne policije, Nebojša Arsov rekao je da Saobraćajna policija i hitne medicinske službe prve izlaze na mesto nesreće te da tako prava komunikacija između ove dve službe može dovesti do spasenja života.\n„Unapređenje saradnje između službe hitne medicinske pomoći, Sektora za vanredne situacije i Saobraćajne policije je ključan faktor koji može dovesti do smanjenja broja žrtava saobraćajnih nezgoda”, rekao je Arsov.\nNačelnik trijažne službe Urgentnog centra Vladimir Arsenijević, naglašava važnost koordinacije i organizacije službi koje rade na spašavanju života i pravljenje nacionalnih protokola za zbrinjavanje saobraćajnih i drugih nezgoda u budućnosti.\n„U narednom periodu jako je važno da se izgradi jedna teritorijalna regionalizacija koja već postoji ali nije dovoljno čvrsta. Ključna je međusobna komunikacija jer samo tako sigurno možemo doći do „zlatnog sata” koji je jako bitan za zbrinjavanje teško obolelih i povređenih”, rekao je Arsenijević.\nOn je istakao potrebu da se na nivou države postojeći nacionalni vodiči sublimiraju u jedan nacionalni vodič koji će definisati jasne protokole kako gde i na koji način doći do teško povređenog i pružiti mu pomoć.


ČEKAJU ODLUKU VIJEĆA EVROPE! Hoti: Kosovo je ispunilo sve kriterije za viznu liberalizaciju - GlobalCir\nČEKAJU ODLUKU VIJEĆA EVROPE! Hoti: Kosovo je ispunilo sve kriterije za viznu liberalizaciju\nPremijer Kosova Avdualah Hoti ocijenio je da je Kosovo odavno ispunilo sve kriterije i standarde za liberalizaciji viza za građane Kosova.\n“Na početku tog sastanka, premijer Hoti informisao je sagovornike o koracima koje je preduzela Vlada Kosova u upravljanju pandemije korona virusa, kao i primjeni paketa za ekonomski oporavak zemlje, a zatim je iznio posvećenost institucija Kosova da ispuni uslove za viznu liberalizaciju”, navodi se u saopštenju.\n“Smjernica se sastojala od 95 standarda o migracijama, upravljanju granicama, sigurnosti i osnovnim pravima, više nego bilo koja druga regija u regionu. Komisija je usvojila četiri izvještaja o dijalogu o vizama na Kosovu, dok je ova Komisija 2016. godine predložila liberalizaciju viza za građane Kosova, nakon što je ispunila posljednja dva preostala kriterija, a to su bila ratifikacija razgraničenja sa Crnom Gorom i borba protiv korupcije i organizovanog kriminala”, kazao je on.\nHoti je naveo da je u julu 2018. godine Komisija potvrdila da je Kosovo ispunilo ta dva zahtjeva, ispunjavajući sve standarde tražene u smjernicama za liberalizaciju, dok je Evropski parlament 13. septembra 2018. godine pristao da započne razgovore o ukidanju viza za građane Kosova i da je taj stav potvrđen 28. marta 2019. godine.\nOn je rekao da uprkos potvrdi Komisije da su ispunjeni svi kriteriji za liberalizaciju viza i pozitivnih glasova Evropskog parlamenta, proces još uvijek čeka odluku Vijeća Evrope.\n“Jedna od zabrinutosti zemalja članica je da će liberalizacija viznog režima za Kosovo pokrenuti novi talas migracija. Međutim, važno je napomenuti da je postignut veliki napredak u upravljanju migracijama, a broj zahtjeva za azil sa Kosova je zanemarljiv”, kazao je Hoti pozivajući se na podatke Evropske kancelarije za podršku azilu, u kojoj se tvrdi da azilanti sa Kosova više ne bi trebalo da predstavljaju brigu za EU.\nDodao je da podaci Eurostata pokazuju da Kosovo posljednjih godina ima trend smanjenja migracije i u tom pogledu je bolje od mnogih drugih zemalja u regionu.\nODGOVOR PEKINGA: Kina naredila zatvaranje američkog konzulata u Chengduu


Organizatori ne odustaju: 77. Venecijanski filmski festival još uvek u igri | Media Start Info\nOrganizatori ne odustaju: 77. Venecijanski filmski festival još uvek u igri\nPripreme za održavanje 77. Venecijanskog filmskog festivala od 2. do 12 septembra se nastavljaju, i kako organizatori kažu biće nekih izmena zbog pandemije korona virusa. Naime, organizatori su saopštili da će broj filmova u glavnom takmičarskom delu biti manji nego obično, kao i da će neki biti prikazani na otvorenom, a neki „virtuelno“.\nUkoliko se na kraju održi, to će biti prvi veći filmski festival od kada je pandemija takoreći zatvorila filmsku industriju sredinom marta.\nDirektor Festivala, Alberto Barbera, rekao je u saopštenju da je „izuzetno zadovoljan što Bijenale filma može biti održan sa minimumom smanjenja broja filmova i sekcija“ i da će „znatan broj reditelja i glumaca doći sa svojim filmovima na Lido“.\nU zvaničnoj selekciji trebalo bi da bude prikazano između 50 i 55 filmova, a detaljnije informacije saznaćemo 28. jula. Projekcije filmova biće na uobičajenim mestima, i u dve otvorene arene (Đardini dela Bijenale i klizalište na Lidu), uz zdravstvene mere.\nFestival će sekciju Virtulne realnosti emitovati onlajn i odustati od sekcije „Skonfini“, gde se prikazuju manji i žanrovski filmovi.\nGlumica Kejt Blanšet predsedavaće glavnim žirijem Festivala.\nPredstavnici medija iz zemalja pogođenih restrikcijama putovanja će online moći da prate konferencije za novinare, rekao je Barbera.\nFoto: Venecijanski filmski festival/2017/Screenshot/Youtube\nTagovi 77. Venecijanski filmski festival, festival, film, Venecija\nPrethodna vestSrpski studenti poslali jasnu poruku Vučiću u Parizu: „Ti si kovid Srbije“\nSledeća vestOEBS poručio srpskim vlastima: Zaštitite novinare na protestima


Banjaluka po 18. put bira najuređenije dvorište - BIGportal.ba\n1 Juna, 2020 1 Juna, 2020 0404\nKonkurs za izbor najuređenijeg dvorišta, u okviru akcije „Biramo najuređenije“ otvoren je još nekoliko dana i građani koji žele da se prijave to mogu učiniti do 5. juna.\nU pitanju je tradicionalna akcija koju Grad Banjaluka organizuje 18. godinu uzastopno, a koja se ove godine održava pod malo drugačijim uslovima.\nZbog pojave korona virusa iz preventivnih razloga, najuređenija dvorišta, mogu biti prijavljena isključivo „onlajn“.\nPrema novim propozicijama, građani mogu na e-mail: javnost@banjaluka.rs.ba poslati prijavu koja mora da sadržava naziv osobe/organizacije koje se prijavljuje, adresu i kontakt telefon, te 10 odabranih fotografija svog dvorišta, kruga ili balkona.\nPo zaključenju prijava, odnosno 5. juna, specijalizovana komisija Gradske uprave, koji čine stručnjaci za hortikulturu, odabraće pet najuređenijih dvorišta, a pobjednike će izabrati sami građani – glasanjem na zvaničnoj fejsbuk stranici Grada Banjaluke.


Foto: Screenshot/RTRS | Višković: Budžetom za radnike, penzionere i borce nije umanjeno nijedno davanje\nN.N. 07.12.2021 21:59\nBANJALUKA - Nakon posebne sjednice o vraćanju nadležnosti, naredne sedmice, 14. decembra, još jedna posebna sjednica, ali od Prijedlogu budžeta za narednu godinu.\nPremijer Radovan Višković za RTRS kaže - sve to je u cilju ublažavanja eventualnog povećanja inflacije.\n"Bez obzira na epidemiološku i ekonomsku situaciju u kojoj se našao cijeli svijet, budžetom za sljedeću godinu za radnike, penzionere i borce u Srpskoj, nije umanjeno nijedno davanje", kaže Višković.\nKako dodaje "čak je planirano i povećanje budžetskih rashoda za ove kategorije i pronatalitetnu politiku. Takođe, privreda nije rasterećena samo manjim poreskim stopama, već i ukidanjem i umanjenjem parafiskalnih nameta".\n"Zbir tih parafiskalnih rasterećenja koje Vlada, na neki način ponovo pomaže realnom sektoru je oko 25 miliona na onih 54 koji su smanjenje poreske stope", kaže Višković.\n"Nismo bez razloga krenuli u ovu priču povećanja svih plata, povećanja penzija, boračkih, dječije zaštite itd. To su sve mjere u smislu, upravo da preduprijedite ili smanjite efekte mogućeg rasta", smatra premijer Srpske.\nKako se dodaje "planirani su i novi mehanizmi borbe protiv sive ekonomije. Neki od njih su drugačiji sistem fiskalizacije i određivanje najniže plate po privrednim granama. Neodgovorni poslodavci nezakonitom isplatom dijela ličnog dohotka znatno štete budžetu".\n"Kad bi uslovno rečeno, prikazali realno isplaćena primanja u Republici Srpskoj za sve zaposlene imali bi prosječnu platu veću od 1.300 maraka", kaže Višković i dodaje da "a da li će minimalac ostati 540 maraka ili će biti veći zavisi od dogovora poslodavaca i sindikata. Ako se do kraja godine ne uspiju dogovoriti, najnižu platu će do januara odrediti Vlada".\nRadovan Višković Inflacija Budžet


Delegacija Državne uprave za vjerske poslove NR Kine u posjeti BiH\nNa poziv ministrice za ljudska prava i izbjeglice BiH Semihe Borovac u trodnevnoj posjeti Bosni i Hercegovini boravi visoka delegacija Narodne Republike Kine na čelu sa Zhang Yantongom, zamjenikom ministra Državne uprave za vjerske poslove.\nTokom današnjeg sastanka ministrice Borovac sa kineskom delegacijom, a kojem je prisustvovala i ambasadorica NR Kine Chen Bo, istknuto je da Bosna i Hercegovina i NR Kina imaju izuzetno uspješnu privrednu i ekonomsku saradnju. Naglašeno je kako postoji obostrano interesovanje za saradnju na planu razmjene iskustava u odnosima države i crkava i vjerskih zajednica kao i osiguranja sklada među različitim vjerskim i etničkim grupama u cilju izgradnje društva koje će svim građanima omogućiti jednaka prava uz puno uvažavanje njihovih različitosti.\nMinistrica Borovac je govoreći o slobodi vjere u našoj zemlji navela kako je ona zagarantirana Ustavom BiH ali i Zakonom o slobodi vjere i pravnom položaju crkava i vjerskih zajednica koji garantira vjerske slobode i jednakosti u pravima i obavezama svim crkvama i vjerskim zajednicama u BiH bez diskriminacije.\nPosebno je naglasila ulogu Međureligijskog vijeća BiH koje okuplja vjerske lidere, odnosno predstavnike crkava i vjerskih zajednica u našoj zemlji, prvenstveno u cilju obnove povjerenja i suživota među pripadnicima četiri vodeće religije u našoj zemlji.\nBorovac je navela kako odluka MRV-a da vjerski lideri zajedno obiđu stratišta Bošnjaka, Srba, Hrvata i Jevreja u našoj zemlji i na jedinstven način odaju pijetet prema žrtvama predstavlja historijski događaj i poruku političkim liderima kako se gradi međusobno razumijevanje i poštuje žrtva bez obzira na bilo kakvu pripadnost.\nZamjenik ministra Državne uprave za vjerske poslove NR Kine Zhang Yantong je potcrtao kako se svijet suočava sa izazovom kako uspostaviti sklad među različitim religijama, za što je potrebno više komunikacije na međunarodnom nivou i razmjene pozitivnih iskustava.\nNaveo je kako u NR Kini koja ima 1,4 milijarde stanovnika, egzistira 56 nacija i etničkih grupa, pet vodećih religija i stotinjak manjih, te da su lekcije Bosne i Hercegovine o odnosu države i vjerskih zajednica te gradnji sklada među različitim konfesijama od neprocjenjive vrijednosti.


PočetnaČlanciČlanci Softver / WebČlanci o InternetuSajber Bukvar: Do lepog ponašanja na društvenim mrežama\n15.03.2016 20:53 | 0 Software/Web\nTelenor fondacija organizovala je događaj pod nazivom „Sajber bukvar“ za 4000 učenika osnovnih škola u cilju edukacije o bezbednom ponašanju na internetu. Sajber bukvar se nadovezuje na inicijativu „Zaustavimo digitalno nasilje“ koja je usmerena na promovisanje kvalitetnih, edukativnih i zabavnih sadržaja na internetu\nTelenor fondacija organizovala je događaj pod nazivom „Sajber bukvar“ za 4000 učenika osnovnih škola u cilju edukacije o bezbednom ponašanju na internetu. Muzičko scenski događaj organizovan je u partnerstvu sa kompanijom Huawei i uz podršku Ministarstva prosvete, nauke i tehnološkog razvoja, Ministarstva unutrašnjih poslova i UNICEF-a. Velika sala Sava Centra je bila dupke ispunjena. Pogledajte naše zabeleške sa konferencije za medije i kratke izjave koje smo tom prilikom zabeležili!\nSajber bukvar se nadovezuje na inicijativu „Zaustavimo digitalno nasilje“ koja je usmerena na promovisanje kvalitetnih, edukativnih i zabavnih sadržaja na internetu, ali i na kontinuirano podizanje svesti o postojanju digitalnog nasilja, kao i širenju znanja o tome kako da se zaštitimo od njega. Do sada, približno 15.000 dece i 4.000 roditelja i nastavnog osoblja uzelo je učešće u različitim aktivnostima, a podršku tom projektu pružili su nacionalni ambasadori UNICEF-a Ana Ivanović, Novak Đoković i brojne druge javne ličnosti.\nVeliki broj zvezda iz sveta muzike, televizije i sporta, među kojima i Ajs Nigrutin i mlade YouTube zvezde „Yasserstain“ kroz muziku i skečeve upoznali su učenike petog i šestog razreda osnovnih škola iz Beograda na koji način da budu sigurni onlajn. Misli pre nego što postuješ, ne veruj svemu što je napisano, bila je glavna parola i pesma događaja koji su vodili pevačica Sara Jovanović i glumac Bojan Ivković. Oni su, zajedno sa drugim učesnicima, deci pričali o „lajkovanju“, „emotikonima“ i drugim pojmovima iz Sajber bukvara namenjenog najmlađim korisnicima društvenih mreža. Mnoge poznate ličnosti, među kojima je i Zoran Kesić, Marčelo, Leontina, kao i glumci, Aleksandar Radojičić i Nikola Rakočević, obratili su se najmlađima video porukama poručili da je na internetu važno biti pažljiv i poštovati pravila.\nSvesni uticaja Fejsbuka na decu i njegovu sveprisutnost, Telenor Fondacija je sa partnerima kreirala Fejsbuk stranicu „Biraj reči, hejt spreči“, sa ciljem da se putem aktiviranja na društvenim mrežama deca ohrabre da promovišu i šire pozitivne poruke i kvalitetne sadržaje na internetu i, ujedno, dignu glas protiv nasilja. Aktivacijom SOS platforme koja je dostupna na ovoj Fejsbuk stranici žrtvama i svedocima digitalnog nasilja je omogućemo da nasilje prijave i spreče u realnom vremenu i dobiju neophodnu pomoć stručnjaka – onlajn.\nProjekat Fondacije „Zaustavimo digitalno nasilje“ se od 2012. sprovodi širom Srbije u partnerstvu sa Ministarstvom prosvete, nauke i tehnološkog obrazovanja i UNICEF-om. Telenor Fondacija je sa partnerima kreirala Fejsbuk stranicu „Biraj reči, hejt spreči“, sa ciljem da se putem aktiviranja na društvenim mrežama deca ohrabre da promovišu i šire pozitivne poruke i kvalitetne sadržaje na internetu i, ujedno, dignu glas protiv nasilja. To takođe mogu uraditi i putem SOS Facebook aplikacije.


Otkrivamo: Šta položaj u kojem SPAVATE govori o vašoj vezi? - WANNABE MAGAZINE\nOtkrivamo: Šta položaj u kojem SPAVATE govori o vašoj vezi?\nStručnjaci koji se bave neverbalnom komunikacijom su, osim toga što su počeli da “čitaju” govor tela i mimiku svakog od nas, mnogo toga rekli i o načinu na koji spavamo sa našim partnerom. Naime, svi mi u krevetu sa partnerom zauzimamo određene pozicije za spavanje, pa vam danas otkrivamo njihova tumačenja.\nOva pozicija govori da vaš partner, makar podsvesno, želi da vam stavi do znanja da treba da se osećate prijatno i sigurno. Reč je o poziciji koja je veoma ranjiva, seksualna, ali o poziciji koja sa sobom nosi poruku “verujem ti”.\nUkoliko ste, pak, vi ta koja tokom spavanja grli svog partnera, ova pozicija govori o vama kao o osobi koja je veoma zaštitnički nastrojena prema svom partneru, ali i o osobi koja je u određenoj meri posesivna u vezi.\nČesto se dešava da između partnera, tokom spavanja, postoji fizički kontakt, ali uz određenu distancu između njihovih tela. Ukoliko vi i vaš partner spavate u ovoj poziciji, to znači da čuvate leđa jedno drugom i da možete računati jedno na drugo. Takođe, upravo ova pozicija sa sobom nosi i seksualnu konotaciju.


U Rusiji izolovano više od sto sojeva korone - Sputnjik Srbija\n18:47 20 April 2021\n14:09 15.07.2020 Preuzmite kraći link\n„Nakon što su se u zemlji pojavili prvi oboleli, ruski naučnici su izolovali sojeve virusa korona. Sada ih imamo više od 100“, rekla je Golikova na sastanku koordinacionog saveta ruske vlade za borbu protiv širenja virusa korona.\nOna je dodala da su ruski uzorci postali značajan doprinos za globalno praćenje promenljivosti ovog virusa.\nGolikova je istakla da je Rusija uspela da spreči eksponencijalno povećanje broja ljudi zaraženih virusom korona.\n„Jačanje sanitarne zaštite na granici sa Kinom od trenutka izbijanja epidemije u toj zemlji sprečilo je eksponencijalno povećanje broja obolelih. Da to nije učinjeno u prvim fazama i da nisu preduzeti koraci, već 20. januara bismo imali prilično ozbiljno širenje bolesti u celoj Rusiji“, konstatovala je ona.\nVicepremijerka je navela i da se trenutno u Rusiji razvija 26 varijanata vakcine protiv virusa korona i da prvi rezultati ulivaju nadu da će uskoro početi da se primenjuje nekoliko efikasnih vakcina.\nStopa smrtnosti od korone niža nego u drugim zemljama\nGolikova se osvrnula i na stopu smrtnosti od virusa korona u Rusiji, rekavši da ona iznosi 2,3 odsto, što je značajno niže nego u drugim zemljama.\nOna je skrenula pažnju na stopu smrtnosti za pet meseci ove godine. Prema njenim rečima, ona je ista kao i prošle godine u istom periodu.\n„To znači da je, uprkos povećanju smrtnosti u aprilu i maju, Rusija imala rezervu za smanjenje smrtnosti", zaključila je potpredsednica vlade.\nTatjana Golikova, Rusija, virus korona


Sloboda povećala izvoz za 75 odsto\nNajveća čačanska kompanija Sloboda je izvezla tokom ove godine proizvoda za 18 miliona dolara, što je povećanje za čak 75 odsto u odnosu na isti period lane.\nGeneralni direktor Slobode Zoran Stefanović kaže da trenutno vrednost ugovorenih poslova dostiže 36,5 miliona dolara.\nZa potpisane ugovore u vrednosti od 27 miliona dolara realizacija se očekuje do kraja godine.\n„Sve to postignuto je konkurentnošću cena, kvalitetom izrade i postovanjem ugovorenih rokova isporuke. Od kupaca do sada nije primljena ni jedna reklamacija“, naglasio je on.\nU proteklih pet godina, zahvaljujući socijalnom programu, kompaniju su napustila 863 radnika. Zbog povećanog obima posla, sa velikim izgledima na potpisivanje novih ugovora za isporuku gotovih proizvoda i izradu pozicija za kooperaciju u oblasti kovanja, livenja i drugih delatnosti, sada se zaposljavaju novi radnici, čime se poboljšava i starosna struktura zaposlenih.\nSloboda, po ugovorima na određeno i neodređeno vreme, zapošljava 1.423 radnika i još 397 osoba angažovanih preko omladinske zadruge. Prosečno isplaćena neto zarade za prvih sedam meseci ove godine dostigla je 33.926 dinara.\nSve to je još daleko od najboljih vremena, kada je u fabrici radilo više od 6.000 ljudi, ali je značajan pokazatelj oporavka i razvoja posle NATO bombardovanja, kada je uništeno oko 80 odsto proizvodnih kapaciteta.\nProces privatizacije civilnog dela preduzeća, "Sloboda aparati", je u završnoj fazi i odluke o konačnoj sudbini te fabrike trebalo bi da budu donete pre kraja godine.\nPo okončanju čitavog postupka biće poznato da li će kompanija Sloboda, kao jedno od šest vojnih preduzeća proglašenih za privredna društva od posebnog značaja za odbranu zemlje, nastaviti i proizvodnju kućnih aparata, ili će tu delatnost prepustiti nekom drugom.\nU toku je realizacija programa doopremanja i osposobljavanja proizvodnih kapaciteta, prema kome, u prvoj fazi, u građevinske objekte i modernu opremu treba da se investira oko 705 miliona dinara.\nSvrha ovih ulaganja je da se optimalno prošire kapaciteti, poveća obim proizvodnje, postigne maksimalna ušteda u potrošnji energenata, poboljšaju zaštita životne sredine i bezbednost na radu.\nDragin: Rast agrara iznad dva odsto\nRast poljoprivredne proizvodnje u Srbiji u ovoj godini biće veći nego u 2009. kada je iznosio dva odsto, kaže ministar poljoprivrede Srbije Saša Dragin.\nOn je kazao da je u prošloj godini Srbija zabeležila rekordan izvoz poljoprivrednih proizvoda od dve milijarde dolara i imala suficit od 650 miliona dolara.\nMinistarstvo će nastaviti da radi na unapređivanju zakonodavstva i otvaranju tržišta, kako bi poljoprivredna proizvodnja Srbije bila konkurentnija i ličila više na proizvodnju u zapadnoevropskim državama.\nDragin je ocenio da je udruživanje poljoprivrednih proizvođača u kooperative najbolji način da se izbegne da bilo ko u lancu od proizvođača do kupaca uzima ekstra profit dok drugi trpe.\nOn je naglasio da je jedan od zadataka agrarne politike u budućem periodu i omogućavanje građanima Srbije da "nikada ne budu taoci velikih monopolističkih sistema kada uđu u prodavnicu i budu kupovali hranu", ukazujući na značaj udruživanja poljoprivrednika.\nKao primer takvog uređenja tržišta Dragin je naveo Italiju, organizatora radionice, gde je 78 odsto proizvođača voća udruženo u kooperative i da je industrija mleka u vlasništvu udruženih farmera.\nŠef operacija u Delegaciji EU u Srbiji Ferenc Simon kazao je da je Srbija u prošloj godni izvezla na tržište EU prehrambene poljoprivredne proizvode u vrednosti od 640 miliona evra i ostvarila suficit od 240 miliona evra.\nKako je istakao, poljoprivreda je bila jedini sektor u kojem je Srbija zabeležila suficit u robnoj razmeni sa EU, a najveća vrednost zabeležena je u izvozu voća, u iznosu od 180 miliona evra.\nSimon je naveo i da postoji potreba za većim izvozom vina i mesa iz Srbije dodajući da trenutno dozvole za izvoz prerađevina od mesa ima šest preduzeća iz Srbije, a jedna firma ima dozvolu za izvoz ribe.\nFijat ulaže 600 mil. evra u 2011.\nFijat će u sledećoj godini u zajedničko preduzeće „Fijat automobili Srbija“ uložiti više od 600 miliona evra, kaže Aleksandar Ljubić iz Ministarstva ekonomije.\nOva sredstva biće utrošena za kupovinu najnovije opreme kako bi već krajem 2011. godine mogla da startuje probna proizvodnja dva potpuno nova modela.\nOn podseća da su u pitanju dva modela monovolumena B klase - „fijat idea“ i „lanča muza“, sa pet i sedam sedišta. Masovna proizvodnja novih modela, kaže Ljubić, trebalo bi da startuje početkom 2012. godine.\nU prvoj fazi predviđena je proizvodnja oko 200.000 vozila godišnje, dok bi u drugoj fazi iz pogona kragujevačke fabrike godišnje izlazilo 300.000 automobila, odnosno oko 60 automobila na sat.\nFijat nema povlašćen položaj u Srbiji\nOptužbe članova Asocijacije uvoznika automobila kako država Fijatu daje povlašćeni položaj, kaže Aleksandar Ljubić, nisu tačne, jer ova kompanija ne proizvodi samo „punto“, nego i desetine drugih modela koji se ne proizvode u Srbiji. "Njihovi uvoznici jednako za njih plaćaju carine i bore se na tržištu sa ostalim proizvođačima. Osim toga, vozila koja se proizvedu u Kragujevcu nisu namenjena isključivo srpskom tržištu. Primera radi, samo od početka ovog meseca u Srbiji je proizvedeno 1.300 'punta', od čega je 700 vozila otišlo za izvoz, a 600 je ostalo za srpsko tržište", kaže Ljubić.\n"Od toga je 95 odsto vozila, koja će nositi oznaku 'made in Serbia', namenjeno za izvoz na tržište EU. Da li će paralelno sa ovim modelima u Kragujevcu biti nastavljena proizvodnja 'punta' ostaje da se vidi, budući da dalja proizvodnja ovog modela zavisi od zahteva tržišta", kaže Ljubić.\n"Ekološka postrojenja su završena, tako da će ova fabrika biti potpuno ekološki čista. I ne samo to. Italijani su u ovom delu otišli korak dalje, u smislu da će tehnička voda koja bude izlazila iz fabrike, biti ponovo vraćana u proizvodnju, na reciklažu. Instalacija opreme koja je već naručena iz zemalja celog sveta, od Japana, preko Amerike i Evrope, počinje sledeće godine", kaže Ljubić.\nParalelno sa tim, radnici prolaze kroz razne obuke, i radi se na sklapanju ugovora sa proizvođačima delova. Vlada Srbije već je zaključila memorandum sa kompanijom „Manjeti Mareli“ (najveći proizvođač delova za Fijat) o izgradnji njihove fabrike u Kragujevcu.\n"A u toku su i pregovori sa mnogim drugim komponentašima koji žele da dođu u Srbiju i otvore svoje fabrike za proizvodnju komponenata za Fijat. Praktično svake nedelje javlja nam se neko novi. Fabrike koje se bave proizvodnjom velikih delova biće pravljene na Kormanskom polju i tu je tender u toku, dok će one koje prave manje komponente biti građene u drugim delovima Srbije", objašnjava Ljubić.\nUkupna investicija Fijata u zajedničko preduzeće iznosiće oko milijardu evra. Od izvoza novih modela koji će se proizvoditi u kragujevačkoj fabrici godišnje se očekuje od 1,3 milijarde evra, što je skoro šestina od ukupnog izvoza Srbije.\n"Za sada nema najava drugih proizvođača automobila da bi okrenuli proizvodnju u Srbiju, ali očekujemo njihovo eventualno interesovanje nakon završetka Fijatove fabrike i pozicioniranja komponentistike u Srbiji. Na taj način Srbija se vraća na kartu Evrope kao ozbiljan igrač u automobilskoj industriji", kaže Ljubić.\nNiš: Jurina fabrika pre roka\nNova fabrika „Jure“ u radnoj zoni Donje Međurovo kod Niša, u kojoj će se proizvoditi elektroinstalacije za autoindustriju, biće završena pre roka.\nPosao je, kako je najavljivano, trebalo da bude okončan idućeg leta, ali vrpca će, po svoj prilici, biti presečena već u martu.\nTa južnokorejska kompanija dobila je građevinsku dozvolu za izgradnju pogona, gde su već nikli prvi noseći stubovi buduće fabrike.\nPredsednik „Jure“ Lukas Nam rekao je da je izuzetno zadovoljan dinamikom izvođenja radova i da će prvi radnici pohađati obuku u Rači već krajem naredne zime. U novom pogonu trebalo bi da bude zaposleno između 1.500 i 1.800 radnika, a prva grupa od 150 kandidata biće poslata na obuku u Rači u februaru.\nTa grupa praktično će biti upravljački kadar fabrike u Nišu, a za ove pozicije mogu da konkurišu osobe sa visokom školskom spremom. Gradonačelnik Niša Miloš Simonović kaže da radove, vredne 8,5 miliona evra, izvode niške firme.\nJura puni budžet\nProcenjuje se da će budžet Niša naredne decenije od „Jure“ biti puniji za 2,86 miliona evra na ime poreza za zarade, prenosa apsolutnih prava, imovinu i naknade za korišćenje građevinskog zemljišta. Javna i komunalna preduzeća u Nišu bi u istom periodu od ove dve inostrane kompanije prihodovala oko 1,4 miliona evra.\n“Grad Niš je u završnim pregovorima sa sestrom firmom kompanije Jura oko izgradnje njenog pogona na parceli koja se nalazi do one na kojoj se gradi korejska fabrika. Nova fabrika, koja se takođe bavi proizvodnjom delova za autoindustriju, uposliće oko 300 ljudi”, ističe Simonović.\nA u radnoj zoni Donje Međurovo u četvrtak je potpisan ugovor za izgradnju fabrike - za proizvodnju maziva za autoindustriju. Italijanska kompanija „Dajtek“ i grad Niš grade novi pogon, vredan 12 miliona evra i zaposliće oko 400 radnika.\nPrema elaboratu o opravdanosti davanja u zakup zemljišta bez nadoknade, Niš bi u narednih deset godina trebalo „debelo“ da profitira. Prihodi grada u narednih 10 godina od ove dve investicije procenjuju se na više od 70 miliona evra, dok je vrednost komunalnog opremanja i davanja u zakup zemljišta na poklon bez naknada stranim kompanijama oko 2,5 miliona evra.\nUpošljavanjem 1.500 ljudi u fabrici „Jura“ ostvario bi se prihod od najmanje četiri miliona evra godišnje, koji će biti u najvećoj meri potrošen u Nišu.


Dolar ojačao, evro u padu\nBeograd -- Dolar je ojačao u odnosu na jen i švajcarski franak u utorak.\nValuta je ojačala jer su trgovci postali optimističniji uoči govora predsednika SAD Donalda Trampa od koga očekuju da će odložiti na šest meseci odluku o tarifama za evropske proizvodjače automobila.\nU odnosu na korpu valuta, dolarski indeks je porastao za 0,2 procenta.\nDolar je ojačao prema sigurnim valutama na prepodnevnom trgovanju u Londonu, i to za 0,1 procenat u odnosu >> Pročitaj celu vest na sajtu B92 << na japanski jen i za 0,3 procenta u odnosu na švajcarski franak.\nEvro je zabeležio četvoronedeljni minimum u odnosu na dolar, oslabivši za 0,2 procenta na 1,10110 dolara.\nDolar je prošle nedelje zabeležio rast, pošto su izjave iz kineskog Ministarstva trgovine interpretirane kao znak napretka za povlačenje američko-kineskih tarifa, što je uticalo na trgovce da prodaju sigurne valute poput jena.\nDomaće medjubankarsko devizno tržište otvorilo se u utorak na nivou od 117,25/55. Tokom prepodnevnog dela trgovanja nije bilo promena.\nObim zabeležen na medjubankarskom tržištu do 12,30 časova iznosio je 12,9 miliona evra po prosečnom kursu od 117,4531. Tokom popodnevnog dela trgovanja dinar je ostao stabilan. Tržište se zatvorilo na nivou od 117,25/55.\nObim na medjubankarskim prekonoćnim pozajmicama (BEONIA) iznosio je 1.400 miliona dinara na nivou od 1,05 do 1,09.


Aleksandar Lazović pružio podršku Nikoli Dašiću - iKragujevac\nponedeljak, 15 jun 2020 17:21\n„Ako se četiri godine ne bavite politikom, a iza sebe imate političkog iskustva, u prilici ste da racionalno sagledate mnogo toga. Zbog toga želim da apelujem na Kragujevčane da je veoma bitno da 21. juna iskoriste svoje biračko pravo“, rekao je danas u svom obraćanju Aleksandar Lazović, rukovodilac posebih parkirališta JKP „Šumadija“.\nLazović je danas, upravo na mestu gde je rekontruisano parkiralište kod robne kuće „Beograd“, ukazao na značaj ove investicije, a posebno ako se ima u vidu da je JKP Šumadija finansirala rekonstrukciju parkinga iz sopstvenih sredstava, dok je izradu trotoara i staza oko parkirališta finansirala Gradska uprava.\n„Pre svega, kao dugogodišnji rukovodilac službe posebnih parkirališta u okviru JKP “Šumadija” moram da istaknem da su korisnici parkirališta u Kragujevcu, od jedne od najneuređenijih površina u strogom centru grada dobili rekonstruisano moderno parkiralište kod robne kuće „Beograd“, koje ima veći broj parking mesta, novu asfaltnu površinu, novo osvetljenje kao i automatizaciju parkirališta, a što je veoma važno bez povećanja cene parkiranja po započetom satu“, kaže Lazović.\n„Moram da napomenem da je započeta je jedna od najbitnijih kapitalnih investicija u gradu koja se takođe tiče posebnih parkirališta, a to je moderna nadzemna garaža u ulici Kneza Miloša, koja nije obećanje na papiru, već garaža koja će biti našim korisnicima na usluzi kroz najviše dva meseca, što su naši sugrađani u prilici da vide, obzirom da se radovi u potpunosti odvijaju u skladu sa predviđenom dinamikom“, dodao je Lazović.\nOn je, ovom prilikom podsetio građane Kragujevca da je dugi niz godina postojala bojazan da će plate u javnom sektoru potpuno izostati, i da su zaposleni bili bliži socijalnoj kategoriji, dok sada imamo potpuno drugačiju situaciju. Danas, i pored svih investicija, zaposleni nemaju brige o primanjima, koja su redovna i isplaćuju se bez dana kašnjenja.\nInače, Lazović je ovom prilikom pružio podršku kandidatu za gradonačelnika Srpske napredne stranke u Kragujevcu, Nikoli Dašiću i pozvao sve Kragujevčane da isto učine u nedelju, 21. juna.\n„Kada sve navedeno objektivno sagledam, moram da istaknem da punu podršku zaslužuje Nikola Dašić, koji će na najbolji mogući način, u to sam siguran, obavljati funkciju gradonačelnika. Nikola Dašić godinama obavlja važnu državnu funkciju, poznajem ga veoma dugo i siguran sam da će kao gradonačelnik sugrađanima obezbediti kvalitetan javni sektor i celokupnu uslugu koju građani zaslužuju. On je jedini Kragujevčanin koji ima zvaničnu podršku predsednika Republike, te zaslužuje i moju apsolutnu podršku u trci za mesto gradonačelnika Kragujevca, za koje sam siguran sam da će i osvojiti na izborima 21. juna, na opšte zadovoljstvo svih Kragujevčana“, poručio je Lazović.


Izvor: Politika arhiva vesti 31.01.2016 - Naslovi.net\nErdogan traži susret sa Putinom\nTurska tvrdi da je ruski avion povredio njen vazdušni prostor. – NATO je solidaran sa Turskom i podržavamo teritorijalni integritet našeg saveznika, saopštio Jens Stoltenberg. ANKARA - Turski predsednik Redžep Tajip Erdogan upozorio je danas… »\nBroj poginulih u eksplozijama u Damasku porastao na 60\nDAMASK – Broj poginulih u tri eksplozije bombe u blizini šiitskog svetilišta Sajida Zeinab, južno od prestonice Damaska, porastao je na 60, saopštila je Sirijska opservatorija za ljudska prava. Među poginulima je i 25 šiitskih boraca, preneo je… »\nStefanović: U Srbiji nema pretnji od terorizma\nU Srbiji nema neposrednih pretnji od terorizma, izjavio je ministar unutrašnjih poslova Nebojša Stefanović povodom upozorenja Evropola da Islamska država planira nove napade u Evropi. „Bili bismo neozbiljni kada bi to prepustili slučaju, policija u… »\n31.01.2016 Politika, kategorije


Presuda Mladiću zakasnela, ali opravdana - NOVA stranka\nPredsednik Nove stranke Zoran Živković ocenio je da je presuda Haškog tribunala, kojom je Ratko Mladić osuđen na doživotnu kaznu zatvora za ratne zločine u BiH, normalna i očekivana i da je loše što se krivci za događaje iz 90-ih tek sada kažnjavaju.\nNova stranka naglašava da je priznavanje i osuda ratnih zločina počinjenih na teritoriji bivše Jugoslavije preduslov u procesu regionalnog pomirenja. Presuda Mladiću važan je deo tog procesa, kao i procesa identifikovanja zločinaca imenom i prezimenom i skidanja tereta kolektivne odgovornosti sa leđa Srbije i svih njenih građana.\nIstovremeno poručujemo da je politika pomirenja moguća samo onda kada se svi budemo podjednako odnosili - kako prema žrtvama, tako i prema zločincima, ma sa koje strane dolazili. Zato apelujemo na pojedine učesnike političkog i javnog života da se uzdrže od neodgovornih izjava promovisanja zločinaca i opravdavanja zločina, jer takve izjave lako postanu ratnohuškačke. Srbija i svi njeni građani ne smeju ponovo postati taoci retorike koja nas je uvela u ratove tokom 90-ih, a čiji eksponenti ponovo kroje političku stvarnost.\nPrevious article\tBlagojević: Ko je odgovoran za očigledan nemar u Daničićevoj ulici? Next article\tPrijave protiv studenata nastavak represije režima


Stigli Rusi u Železaru Smederevo - SDCafe.rs\nHome\tInfo\tStigli Rusi u Železaru Smederevo\nStigli Rusi u Železaru Smederevo\nU Železari Smederevo od juče boravi desetočlana delegacija stručnjaka ekonomskog Instituta čelične industrije Čermet iz Rusije.\nOni imaju zadatak da sagledaju stanje srpske čeličane za potencijalnog strateškog partnera Uralvagonzavod, izjavio je predsednik Nezavisnog sindikata metalaca Železare Smederevo Mileta Gujaničić.\nRuska delegacija, koja će u Srbiji boraviti do petka, 7. decembra, ima zadatak da uradi studiju i procenu stanja proizvodnih pogona, analize o radnim uslovima postrojenja pogona Železare i da prikupe informacije iz oblasti pravnog i finansijskog dela poslovanja.\nU ranijem saopštenju Sindikata smederevske železare skrenuta je pažnja da još nema garancija da je projekat sa Rusima konačno dogovoren, ali da ova poseta ohrabruje radnike.\nU saopštenju Sindikata se navodi da 10 članova ovog tima, eksperti iz različith oblasti, nisu iz Uralvagonzavoda, ali obavljaju posao za tu kompaniju, čiji će predstavnik takođe biti prisutan.\nEkonomski Institut Čermet iz Moskve vodeći je ruski istraživački centar za kreiranje metalurške tehnologije i nove materijale.\nObavlja usluge revizije, analitičke recenzije domaćih i stranih privreda u industriji čelika, istraživanja na tržištu i predviđanje konkurentnosti čelika, kao i poslovnu analizu preduzeća.\nVlada je 28. oktobra produžila tender za izbor strateškog partnera Železare Smederevo do 26. decembra, sa rokom za podnošenje prijava do 2. novembra, stim što je rok za dostavljanje obavezujućih ponuda 26. decembar.\nSigurna kuća uvek puna


HVATANJE ZALETA ZA ELITU Kecmanoviću titula u Belgiji\nNaš mladi teniser Miomir Kecmanović osvojio je titulu na fjučersu u belgijskom Avru, igranom na šljaci.\nOn je u finalu ovog nadmetanja savladao domaćeg, levorukog takmičara Kristofera Hejmana sa 6:4, 3:6, 6:2, posle dva sata i 14 minuta igre.\nKecmanović, 17-godišnjak koji je 392. na ATP listi, u borbi za trofej nadigrao je šest godina starijeg Belgijanca, koji je 469. teniser sveta.\nNagradni fond turnira u Avru bio je 15.000 dolara.\nTURNIR U LISABONU Kecmanović bez problema do četvrtfinala, naredni rival mu je igrač koji je pre tri godine počeo da trenira tenis\nNovi trijumf Kecmanovića u Kini\nsamo cepaj mali.\nbravo idemoooooo Miomire\nMiki Bravo, bravo samo napred!


Završetak nove deonice magistralnog puta od 4,5km — Викиновости\nZavršetak nove deonice magistralnog puta od 4,5km\nKragujevac/ Srbija Preduzeće za izgradnju grada danas izvodi završne radove na magistralnom putu prvog reda Kragujevac-Batočina, na deonici od 4,5km. Nakon ispitivanja mostova na probno opterećenje, deonica će biti puštena u saobraćaj najverovatnije oko Uskrsa, 5. aprila. Ukupna vrednost ove investicije uključujući i petlju Cvetojevac ili Kapavac je oko 750 miliona dinara, a sredstva su obezbeđena iz Nacionalnog investicionog plana.\nDanas se obavljaju završni radovi na asfaltiranju objekata koji se nalaze na ovoj deonici, nadvožnjaka i mosta preko Lepenice u dužini oko 60m. Preostaje još samo obeležavanje vertikalne signalizacije kako bismo deonicu pustili u saobraćaj za Uskrs - istakao je Veljko Merdžan, direktor Preduzeća za izgradnju grada.\nBitno je još istaći da nadzor nad ovim radovima vrše građevinski inženjeri iz Preduzeća za izgradnju grada bez novčane naknade, što je bio predlog ovog preduzeća upućen NIP-u kako bi ova infesticija bila što jeftinija i na osnovu toga je napravljena ušteda od 11 miliona dinara.\n„Завршетак нове деонице магистралног пута од 4,5км” Град Крагујевац www.kragujevac.rs, 25. mart 2010. (srpski)\nPreuzeto iz „https://sr.wikinews.org/w/index.php?title=Завршетак_нове_деонице_магистралног_пута_од_4,5км&oldid=1392823”\nOva stranica je poslednji put uređena na datum 25. mart 2010. u 18:23 č.


Kik boks savez Srbije > Vesti > 2021 > Kik boks je dobio puno priznanje od Međunarodnog olimpijskog komiteta\n10. juna 2021.\t2021\n„Kakav istorijski dan za kik boks. Ovo je ogroman uspeh našeg sporta širom sveta. Biti potpuno uključen i prihvaćen u olimpijskom pokretu otvara i mogućnosti koje to lokalno znače za naše nacionalne federacije, gde se zapravo dešavaju aktivnosti. Poslednjih godina smo utrošili puno energije, koristeći proces priznavanja MOK-a kao pokretačku snagu za razvoj naše organizacije, a samim tim i sporta. Prešli smo dugačak put, ali još uvek imamo područja na koja se moramo stalno fokusirati i usavršavati. Kao tim, uspeli smo i kao tim sistematski smo radili na dobrom upravljanju, rodnoj ravnopravnosti, transparentnosti, integritetu, fair play, zdravlju i bezbednosti i obrazovanju, fokusirajući se neprestano na sportiste.“\nWAKO, proslavimo danas i razmislimo o tome koliki smo zapravo put prešli i dokle smo stigli u poslednjih deset godina, to je neverovatno putovanje i uzbuđen sam što ću ga nastaviti s vama, našim članovima, a u ime sportista kojima služimo“.


Međunarodni dan medicinskih sestara - UUMSZTRS\nSrećan nam naš dan – Međunarodni dan medicinskih sestara\nMeđunarodni dan medicinskih sestara, 12. Maj, svake godine obeležava se i tradicionalno proslavlјa širom sveta, na godišnjicu rođenja Florence Nightingale, britanske medicinske sestre, začetnice modernog sestrinstva, kao priznate profesije.\nGodina za nama, rad prilagođen potrebama epidemije Covid 19, nametnuli su prioritete kojima se naša profesija predala. Medicinske sestre su dale neprocenjiv doprinos, nesebično se boreći za svaki ljudski život.\nIzostale su organizacije obeležavanja 12 maja, bez prikladnih ceremonija, organizovanih akademija i edukativnih sastanaka, kako smo to do sada činili.\nPostoje sećanja na dane u kojima smo radno obeležavale 12 maj verujući da ćemo skrenuti pažnju šire javnosti na značajnost profesije medicinskih sestara. Da će se prepoznati da su medicinske sestre ključne u pružanju zdravstvene zaštite, da daju neprocenjiv doprinos zdravlju ljudi što im trasira put da budu uključene u zdravstvenu politiku.\nPostoji nada za vreme bez epidemije u kome svi zajedno treba da nastojimo da profesija dobije mesto koje joj pripada. Ovo je naš trenutak u kome snagom jedinstva i upornosti treba da istrajemo u pokretanju promena koje će našu profesiju svrstati među suštinski značajne u sistemu zdravstvene zaštite.\nDa se nikada ne zaborave medicinske sestre koje su se danonoćnim radom, u teškim uslovima izložene naporu i stresu , rizikujući svoje živote, nesebično borile za svaki ljudski život. Da nikada ne zaboravimo medicinske sestre koje smo izgubili u borbi sa epidemijom.\nSrećan nam naš dan – Međunarodni dan mesicinskih sestara


Projekat „Izgradnja partnerstva za odgovorno upravljanje otpadom“, prezentovan je 25. oktobra, u Gradskoj kući, a prisustvovali su privrednici, zvaničnici, gosti i predavači. Projekat realizuju Udruženje „Mladi rade“ iz Kikinde i Unija poslodavaca Vojvodine, a poruka sa skupa je da je potez i na privrednicima, da načine "iskorak" u zaštiti životne sredine!\nZa odgovorniji odnos privrednika prema zaštiti životne sredine\nRealizaciju projekta „ Izgradnja partnerstva za odgovorno upravljanje otpadom“ podržalo je Ministarstvo poljoprivrede i zaštite životne sredine, a vrednost mu je oko milion dinara. U okviru projekta, biće održano sedam skupova, na teritoriji Vojvodine, a ovonedeljnom skupu u Subotici organizatori su takođe Udruženje „Mladi rade“ iz Kikinde i Unija poslodavaca Vojvodine.\nProjekat su predstavili svojim izlaganjima na temu društveno odgovornog poslovanja, u oblasti zaštite životne sredine i primerima dobre prakse, Dragi Vučković, načelnik Severnobačkog upravnog okruga, Stanko Krstin, iz Unije poslodavaca Vojvodine, Nikola Stepanov, predstavnik „Mladi rade“, jedan od koordinatora Projekta, Radmila Šerović iz Ministarstva poljoprivrede i zaštite životne sredine (načelnica Odeljenja za upravljanje otpadom), Ivan Đuričković iz Ministarstva poljoprivrede i zaštite životne sredine (Odeljenje za hemikalije) i Vladimir Babić, iz ’’Eko Hemika’’. Bilo je reči i o obavezama poslodavaca u toj oblasti i uticaju na poslovanje.\nCilj projekta je da edukacijom različitih subjekata u društvu, doprinese odgovornijem odnosu prema zaštiti životne sredine i upravljanju otpadom. Poslodavcima na skupu su predstavljena tri zakona iz te oblasti, a jedna od poruka je da zakoni o zaštiti životne sredine, upravljanju otpadom i hemikalijama obavezuju privrednike na odgovorno ponašanje. Naglašen je i značaj sesija, poput ove u Subotici i drugim gradovima u Vojvodini, a rečeno je da one „privrednike mogu da motivišu, da naprave korak više u društvenoj odgovornosti i direktno se uključe u aktivnosti, čiji je cilj zaštita životne sredine".\nStanko Krstin, predsednik Unije poslodavaca Vojvodine najavio je da u će okviru ključne teme, zaštite životne sredine, privrednicima prezentovati Zakon o hemikalijama, o upravljanju otpadom i o ambalaži i ambalažnom otpadu.\n- Ovi zakoni se tiču svih nas, ali njihovo sprovođenje zavisi i od poslodavaca. Edukujemo poslodavce, uputima na obaveze iz te oblasti i šta bi trebalo da rade da bi poštovali pomenute zakone. Cilj projekta "Izgradnja partnerstva za odgovorno upravljanje otpadom" je da osim stručnjaka, nevladinih organizacija i građani doprinesu odgovornijem upravljanju otpadom, rekao je Krstin.\nOčekuje se da će sedam sesija po gradovima, privrednike motivisati za angažovaniji pristup u zaštiti životne sredine.\n- Svi smo u problemu, ako ne podižemo svest i ne sprovodimo zakone iz ove oblasti. Kada činimo štetu životnoj sredini, posledice su dugoročne i za nas i naše potomstvo. Nama je, kao civilnoj organizaciji, važno da se podigne svest o važnosti odgovornog upravljanja životnom sredinom i da se uradi i više od zakonskih obaveza, da pomognu civilne organizacije koje se bave životnom sredinom, istakla je pored ostalog, Marija Srdić iz Udruženja „Mladi rade“ .\nProjekat “Izgradnja partnerstva za odgovorno upravljanje otpadom, realizuje se i sa osnovnim školama Sveti Sava (Kikinda), Vasa Stajić (Novi Sad), Jovan Cvijić (Zrenjanin) i Sever Đurkić (Bečej) i kompanijama Eko hemik (Novi Sad), Scan metals (Temerin) i SCT Cert (Kikinda). Projekat je vredan tačno 1.027.000 dinara, a podržalo ga je Ministarstvo poljoprivrede i zaštite životne sredine sa 656.000 dinara, dok su nosilac projekta i partneri obezbedili 371.000 dinara. Generalni cilj projekta je da kroz informisanje i edukaciju doprinese izgradnji odgovornosti za postupanje sa otpadom i povezivanju različitih aktera u zajednici - privrednih subjekata, stručnjaka, OCD i građana, pre svega dece i mladih, uz rukovođenje principima Tematske strategije EU o otpadu, koja afirmiše smanjenje količine otpada i uvođenje čistije tehnologija i inicira kampanje širenja javne svesti kao i aktuelnom Strategijom o upravljanju otpadom Republike Srbije.\nOčekuje se da među direktnim korisnicima bude najmanje 1300 učenika i nastavnika osnovnih škola, 140 predstavnika kompanija, kao i grupa mladih stručnjaka za oblast zaštite životne sredine, istaknuto je pored ostalog na sesiji u Subotici.


Tag / Hidratacija / Vesti online\nBudite negovane kao Francuskinje\nOvo su dugo skrivane tajne najnegovanijih žena na svetu. Reč je o Francuskinjama, a ovi trikovi ih čine najlepšim ženama planete.\nSunčanica je ozbiljno zdravstveno stanje koje nastaje izlaganjem glave, posebno potiljka, visokoj temperaturi, odnosno uticaju sunčeve toplote.\nOve namirnice su toliko zdrave da ih treba jesti i na silu!\nOsim vode i ostalih napitaka, postoje određene namirnice koje su bogate vodom, te mogu biti vaš odličan saveznik tokom letnjih vrućina.\nPogledajte šta morate da uradite za svoju kožu ovog aprila...\nNega posle sunčanja: Lepota na usta ulazi\nBez obzira kom tipu pripada, svaka koža tokom leta dehidrira, što svakako izaziva njeno prerano starenje i pojavu bora. Mnoge namirnice imaju veoma blagotvorno dejstvo na kožu, pa na njenu...


Pristalice građanske inicijative "Za zajedničku Makedoniju" na protestu ispred zgrade EU u centru Skoplja poručili su da je za izlazak iz političke krize potrebno da se raspišu izbori.\nDemonstranti su predsjedniku Evropskog savjeta Donaldu Tusku, koji se danas sastao sa makedonskim predsjednikom Đorđem Ivanovim, poručili da je Makedonija sve što imaju.\nJedan od organizatora protesta Bogdan Ilievski rekao je da će nastaviti da dokazuju i pokazuju da niko ne može da voli više njihovu zemlju od njih samih i da niko ne može da se bori za Makedoniju bolje od njih.\nIgor Durlovski iz inicijative "Za zajedničku Makedoniju" rekao je da ni na današnjem 36. protestu motivacija ne opada.\nProtesti u Skoplju počeli su, nakon što je lider VMRO-DPMNE Nikola Gruevski optužio SDSM i njihovog lidera Zorana Zaeva da zajedno sa albanskim političkim strankama priprema prekompoziciju Makedonije i pozvao građane da se uključe u odbranu države.\nKriza je intenzivirana krajem prošle godine, nakon održavanja novih vanrednih parlamentarnih izbora, tri mjeseca poslije kojih još nije izabran predsjednik Sobranja i formirana Vlada.


doktorat | Novosti.rs\nDUŠAN BAJATOVIĆ DOKTORIRAO: Direktor Srbijagasa odbranio disertaciju na Fakultetu tehničkih nauka\nDUŠAN Bajatović, direktor Srbijagasa, odbranio je danas svoju doktorsku disertaciju na Fakultetu tehničkih nauka Univerziteta u Novom Sadu.\nCRNA Gora je dobila još jednog doktora ekonomskih nauka, ali ovog puta prvog i jedinog u zemlji i regionu koji je, na Univerzitetu u Beogradu, doktorirao na temu uticaja virusa korona na međunarodnu ekonomiju i bezbednost, uz iskustva i smernice za brzo i efikasno reagovanje u budućnosti.\nMiloš Pržić (31) iz Smedereva dokazao je sebi i drugima da živ čovek sve može. Ovaj slepi mladić, jednostavno, nije odustao - prvo od sebe, ali ni od života i ljudi. Diplomirao je na katedri za italijanski jezik i književnost Filološkog fakulteta u Beogradu, završio master studije u Trstu, upisao doktorske studije. Borio sa predrasudama tražeći posao, i pobedio postavši istraživač pripravnik na Institutu za književnost i umetnost u Beogradu.


NERDA: Forum integrisanog ekonomskog razvoja - 24. septembra 2009. godine u Tuzli - Akta.ba\nNERDA: Forum integrisanog ekonomskog razvoja - 24. septembra 2009. godine u Tuzli\n24.09.2009. 10:04 / Izvor: eKapija.ba\nRegionalna razvojna agencija za sjeveroistočnu BiH NERDA i Švedska agencija za međunarodni razvoj i saradnju Sida, pod pokroviteljstvom Ambasade Švedske u BiH, organizuju Forum integrisanog ekonomskog razvoja koji će se održati u Tuzli, 24. septembra 2009. godine.\nImajući u vidu promjenljive okolnosti kako na globalnoj, tako i na regionalnoj sceni koje utiču na ekonomiju Bosne i Hercegovine, NERDA i Sida su odlučile da pokrenu organizovanje novog događaja u BiH koji će na jednom mjestu okupiti aktere ekonomskog razvoja iz zemlje i šireg regiona, kako bi sa svojim kolegama i partnerima diskutovali o politikama, programima i problemima regionalnog ekonomskog razvoja.\nKroz obraćanja ključnih govornika Forum će se baviti dinamikom ekonomskog razvoja u BiH sa posebnim fokusom na nove inicijative, nove strategije, kao i nove pravce razvoja. Pored toga, dobra praksa u ekonomskom razvoju susjednih zemelja, Hrvatske i Srbije, će biti predstavljene zajedno sa uspješnim primjerima iz Bosne i Hercegovine.\nForum će na taj način biti prilika za učesnike da se umrežavaju sa drugim akterima ekonomskog razvoja, dok će predstavnici poslovne zajednice imati priliku da utiču na predstavnike vlasti u vezi sa razvojnim pitanjima i problemima. Donatorske organizacije i ambasade u BiH će učešćem u Forumu iz prve ruke dobiti uvid u potrebe, prilike i poteškoće u domenu ekonomskog razvoja, te predstaviti ekonomske strategije, planove i programe zemalja iz kojih dolaze, navodi se u saopštenju.\nPodrška poduzetnicama čije su djelatnosti pogođene pandemijom koronavirusa\nGrant od 6,04 mil. eura za izgradnju postrojenja za pročišćavanje otpadnih voda\nKomora i SERDA organizuju 03. marta 2020. godine info dan u Komori\nUspostava ažurne zemljišne knjige uslov razvoja KS


Molimo Vas da pažljivo pročitate Uslove korišćenja sajta (u daljem tekstu – Uslovi), jer samim posjećivanjem sajta kompanije ROCHALUR (u daljem tekstu – Sajt), Vi prihvatate navedene uslove\nТаkođe Vas molimo da se upoznate sa našom politikom privatnosti.\nМi zadržavamo pravo da mijenjamo navedene Uslove bez odobrenja korisnika Sajta, pri čemu izmjene stupaju na snagu danom njihove objave.\nSajt se nalazi na svjetskoj kompjuterskoj Internet mreži na adresi rochalur.com i sadrži informacije, materijale i podatke, koje objavljuje kompanija ROCHALUR, kao i treća lica.\nNa Sajtu se objavljuju podaci o kompaniji ROCHALUR, proizvodima, uslugama i mogućnostima organizovanja biznisa.\nSvi lični podaci, koji se dostavljaju kompaniji ROCHALUR u procesu korišćenja Sajta, obrađuju se i čuvaju u skladu sa našom Politikom privatnosti.\nKorišćenje Sajta od strane lica mlađih od 16 godina\nLica mlađa od 16 godina nemaju pravo da ostavljaju na Sajtu svoje lične ili druge podatke.\nZatvorene stranice Sajta, zaštićene lozinkom\nZatvorene stranice Sajta namijenjene su isključivo za registrovane Klijente i Partnere kompanije.\nTakođe Vam skrećemo pažnju, da su Klijenti i Partneri lično odgovorni za obezbjeđivanje povjerljivosti svoga naloga i lozinke, а takođe se obavezuju da će prihvatiti odgovornost za sve radnje, koje se vrše na njihovom nalogu. Istovremeno pristup zatvorenoj stranici Sajta može biti obustavljen, ako mi budemo imali razloga da smatramo, da su date informacije netačne, da nisu aktuelne, ili da vlasnik naloga krši uslove korišćenja Sajta, ili da svojim postupcima nanosi štetu imidžu kompanije.\nАutorska prava i korišćenje materijala Sajta\nSve informacije, koje se objavljuju na Sajtu, pripadaju kompaniji ROCHALUR. Zabranjeno je umnožavanje, dupliranje, kopiranje, prodaja, preprodaja, posjeta ili drugo korišćenje ovog Sajta ili bilo koje nejgove stranice u bilo koje komercijalne svrhe bez pismene saglasnosti kompanije ROCHALUR. Ako imate pitanja ili sugestije u vezi sa korišćenjem materijala Sajta, obratite nam se na adresu elektronske pošte support@rochalur.com\nKritike, komentari i linkovi za druge sajtove\nPosjetioci mogu objavljivati na Sajtu kritike, komentare, kao i predloge, pitanja, primjedbe ili druge informacije\nIstovremeno informacije, koje oni objave, ne smiju da nanose štetu imidžu kompanije, niti da sadrže nezakonite, nepristojne, uvredljive sadržaje, koji vrijeđaju dostojanstvo i ljudska prava. Informacije takođe ne smiju da krše prava intelektualne svojine, da nanose štetu trećim licima. Informacije ne smiju da sadrže političku agitaciju, spam, kompjuterske viruse i dr. Коmpanija ROCHALUR zadržava pravo da uređuje ili briše takav sadržaj.\nNa našem Sajtu možemo da objavljujemo linkove za druge sajtove, koje ne kontrolišemo i za koje ne snosimo odgovornost, kao i finansijske obaveze za materijale, koji su objavljeni na tim sajtovima.\nОdgovornost i ograničenja\nКоmpanija ROCHALUR ulaže sve napore da osigura vjerodostojnost svih materijala, koji su objavljeni na Sajtu, ali ne snosi odgovornost, ni bilo kakve finansijske obaveze za tačnost, potpunost i vjerodostojnost bilo koje informacije i materijala, objavljenih na Sajtu. ROCHALUR ne garantuje, da ovaj Sajt, informacije i usluge, objavljene na Sajtu ili koje dostavljamo preko servera, elektronska pisma, ne sadrže viruse ili druge štetne komponente, koje mogu da nanesu štetu Vašoj opremi ili softveru.\nМi ne garantujemo da će rad ovog sajta biti neprekidan i bez greške i da će Sajt biti kompatibilan sa opremom ili softverom, koji Vi možete da koristite.\nPosjećivanjem Sajta, Vi pristajete, da ni ROCHALUR, ni njegova ovlašćena lica, ni u kojem slučaju ne snose odgovornost za bilo kakvu direktnu, indirektnu, slučajnu ili drugu štetu, uključujući, ali ne ograničavajući se time, štetu od neostvarenog prihoda, izgubljene dobiti, izgubljene reputacije, imovinsku štetu, izgubljenu mogućnost korišćenja, prekid poslovne djelatnosti, ekonomsku štetu, nastalu uslijed toga što ste koristili ili imali pristup Sajtu, ili u vezi sa njima, ili za nesposobnost da koristite, ili da imate dostup Sajtu ili njegovom sadržaju.\nKorišćenje Sajta i navedenih Uslova korišćenja sajta reguliše se zakonom onih država, u kojima se nalazi korisnik Sajta. Ako jedna od nekoliko odredbi Uslova korišćenja sajta bude nevažeća u državi stanovanja korisnika Sajta, to ne utiče na druge odredbe navedenih Uslova.


Ovaj napredni trening predstavlja strateški pristup upravljanju komunikacije na društvenim mrežama i ukazuje na široku perspektivu u njihovoj primjeni za svaku kompaniju i organizaciju. Tokom ovog treninga učesnici će dobiti praktične tehnike za korišctenje najnovijih online platformi i upoznati se sa trendovima i primerima dobre i loše prakse. Upoznaće se sa alatima koji će im osigurati bolju aktivnost publike i stvaranje većeg angažmana, kroz stvaranje mjerljivih vrijednosti. Trening obuhvata i mehanizme koji se koriste u slučaju razoja krize na društvenim mrežama, specifičnostima komunikacije u takvim situacijama i načinu da se na krizu efikasno odgovori.\nCilj ovog treninga je efikasno promovisanje poslovanja, ličnog brenda, brenda ili proizvode i jačanje kapaciteta tima koji upravlja društvenim mrežama definisanjem koraka za uspješno planiranje i upravljanje komunikacije na njima.\nPrimjeri dobre prakse – prijedlozi sadržaja\nPrimjeri loše prakse – šta ne treba ili ne sme da se radi


Bajrami: U ponedeljak počinje isplata pomoći građanima i preduzećima - Kosovo Online\n8. Avgust 2020. • 19:38\nKosovska ministarka finansija Hikmete Bajrami najavila je danas da će od ponedeljka 10. avgusta, početi isplata novčane pomoći građanima i preduzećima, za preostale mesece, koji su deo fiskalnog paketa za vanredne situacije.\nU postu na Fejsbuku, Bajrami je rekla da će sledeće nedelje biti obavljena sva plaćanja za neplaćene mesece na osnovu paketa za vanredne situacije.\n“Ministarstvo finansija od ponedeljka će započeti izvršenje plaćanja građanima i preduzećima za neplaćene mesece. Ministarstvo finansija radi prekovremeno. Trezor i Odeljenje za budžet vrše sve pripreme za početak isplate iz Hitnog paketa za građane i preduzeća od ponedeljka”, rekla je Bajrami.\nOna se izvinila građanima zbog kašnjenja jer je, kako je navela, bilo nemoguće izvršiti isplate bez rebalansa budžeta.\nMeđu glavnim merama u hitnom paketu bile su mesečne isplate od 170 evra za radnike iz privatnog sektora, pomoć u plaćanju zakupa za preduzeća i isplate za one koji su izgubili posao tokom pandemije.\nNa kraju, Bajrami je saopštila da su neki zaposleni u ovom ministarstvu zaraženi koronavirusom.\nHikmete Bajrami koronavirus Ministarstvo finansija Kosova Priština\nDali bice i isplata od 130€ ko sto je bilo obecano?\nTrebalo bi,vec je najavljeno ,samo se ne zna kad ce isplata\nHoti: Ispunjavaju se uslovi za punu primenu paketa za oporavak ekonomije\nKosovski premijer Avdulah Hoti objavio je danas da je Odbor za budžet i finansije odobrio i prosledio Nacrt zakona o ekonomskom oporavku Skupštini i pozvao poslanike da ga podrže.\nVeljiu obećao pomoć Policijskom inspektoratu Kosova\nBajrami: Poslanici da glasaju za rebalans kako bi pomogli građanima


Samoproglašena prava opozicija: NEUSPEH PREGOVORA ZNAČI ULICA – SLOBODNA VOJVODINA\nSamoproglašena prava opozicija: NEUSPEH PREGOVORA ZNAČI ULICA\nDeo opozicionih političkih partija još nije doneo odluku da li će učestvovati na izborima raspisanim za proleće naredne godine. Kako kažu, bojkot kao opcija nije u potpunosti isključena, navodeći da će njihovo učešće u izbornoj trci zavisiti od ishoda pregovora sa predstavnicima vlasti, odnosno volje režima da ispuni zahteve koji se odnose na slobodu medija i fer izborne uslove.\nU javnosti se već nekoliko dana, u susret pregovorima vlasti i opozicije, govori i o eventualnom ponavljanju bojkota izbora. Opozicionari, nezadovoljni činjenicom da vlast još nije dala zeleno svetlo za početak pregovora, ističu da pomenuta opcija nije u potpunosti isključena, te da će eventualni neuspeh razgovora sa režimom produbiti političku krizu u zemlji.\nPredsednik Stranke slobode i pravde Dragan Đilas ističe da će Srbija, ukoliko se ne prihvate zahtevi demokratske javnosti, skliznuti potpuno u totalitarizam, te da će Evropa dobiti novog Lukašenka.\n“Aleksandar Vučić će od Srbije napraviti kineski magacin. Ako nema uslova za izbore naravno da nema ni izbora, pa samim tim na istima ne možemo da učestvujemo. U tom slučaju će se duboka politička kriza u kojoj se nalazimo preneti na ulice, što je opcija protiv koje se iskreno borim. Smatram da dešavanja na ulici niko ne može da kontroliše i posledice mogu da budu fatalne”, kaže Đilas za Nova.rs.\nAleksić: Trenutno se ništa nije promenilo\nPrema rečima potpredsednika Narodne stranke Miroslava Aleksića, njegova partija nije donela odluku o učešću na izborima, navodeći da će ona zavisti od toga da li su se izborni uslovi promenili.\n“Odluku ćemo doneti isključivo u odnosu na to da li su se stvorili uslovi za održavanje izbora ili nisu. U ovom trenutku se ništa nije promenilo”, na pitanje našeg portala da li to znači da je njegova stranka trenutno bliža ideji ponovnog bojkota, Aleksić je odgovorio da, ukoliko postojeća situacija ostane nepromenjena, Srbiji uopšte nisu potrebni izbori.\n“Onda nek se Vučić proglasi za cara i ne treba ni da bude izbora”, poručio je on.\nGrbović: Nijedna opcija nije isključena\nGovoreći o eventualnom (ne)učešću Pokreta slobodnih građana na izborima, predsednik ove političke organizacije Pavle Grbović za naš portal ističe da nijedna opcija ne može biti unapred isključena, ali da je prerano da se donose odluke u trenutku kad još nema dovoljno činjenica.\n“Ukoliko pregovori ne uspeju, pitanje bojkota ili izbora će biti najmanji problem sa kojim će se Srbija suočiti. Cena propasti pregovora je produbljivanje krize i vrlo verovatno gubitak moći da se nagomilano nezadovoljstvo građana adekvatno politički i institucionalno kanališe. Ukoliko institucije ne budu počele da funkcionišu, ukoliko javni servis ne bude otvoren za drugačije mišljenje, ukoliko se zaposleni budu tretirali kao glasačke mašine, onda će nezadovoljstvo pre ili kasnije nekontrolisano eksplodirati”, navodi on.\nKad je reč o pripremi za predstojuću izbornu trku, Grbović je rekao da njegov pokret radi na izradi političke platforme koja bi život u Srbiji, kako kaže, mogla da učini “lepšim, lakšim i dostojanstvenim”.\n“Nadam se da će i epidemiološka situacija biti značajno bolja u narednim mesecima kako bismo mogli da se više bavimo i terenskim radom. Zdravstveni, ekonomski i obrazovni sistemi su gotovo paralisani, temelji na kojima su oni postavljeni su na klimavim nogama i potrebna je njihova korenita promena, prilagođena realnim potrebama i duhu vremena”, naglašava on.\nObradović: Odluku o učešću na izborima donećemo kad se raspišu\nLider Dveri Boško Obradović, napominje da će odluku o učešću na izborima ili novom bojkotu doneti Glavni odbor Dveri, nakon što izbori budu raspisani i dok vidimo koji izbori će biti održani i kakvi su izborni uslovi.\n“Već sam rekao i ponoviću: bojkot izbora je bila dobra terapija za prošlogodišnje nedemokratske izbore, jer je bolest urušavanja svih demokratskih vrednosti u našem društvu malo usporila i vlast je morala da skrati mandat nelegitimnoj Skupštini i Vladi sa četiri na godinu i po dana, a RTS je malo otvorio svoja vrata, iako je sve to ništa spram medijskog mraka u kome živimo. Međutim, bolest nije izlečena i očito je potrebna još jača terapija. Najbolji način za mirni izlazak iz ove političke krize jeste sporazum između vlasti i opozicije o poboljšanju izbornih uslova za nastupajuće izbore na svim nivoima. Ukoliko do toga ne dođe moramo biti spremni za vaninstitucionalnu borbu”, navodi on.\nZelenović: Usmereni smo na dijalog\nPredsednik Zajedno za Srbiju(ZZS) Nebojša Zelenović ističe da ni njegova stranka nije donela odluku oko učešća na izborima, te da su im druge stvari prioritetnije.\n“Zajedno za Srbiju se priprema za učešće u debati o izbornim uslovima. Dakle, nikakva odluka o učešću na izborima i nije mogla biti doneta do sada”, kratko je poručio Zelenović.\nNa pitanje da li će biti spremni za izbornu trku, ukoliko se uslovi promene, predsednik Zajedno za Srbiju je naveo da njegova stranka, sa svojim političkim partnerima, svakodnevno radi na uspostavljanju mreže aktivista po čitavoj Srbiji.\nLutovac: DS će učestvovati na izborima kad oni to zaista i budu\nLider Demokratske stranke Zoran Lutovac za Nova.rs kaže da će njegova partija učestvovati isključivo u izbornom procesu ukoliko se građani pruži mogućnost potpunog infomrisanja putem RTS i medija sa nacionalnom frekvencijom, čime bi, kako navodi, mogli da formiraju svoju izbornu volju.\n“DS će učestvovati na izborima onda kad oni to zaista i budu. Verujem da ćemo se u saradnji sa drugim opozicionim snagama, uz posredstvo EU, izboriti za to elementarno pravo koje je zakonom i ustavom garantovano građanima Srbije. Uzimajući u obzir činjenicu da je ova vlast potpuno podelila društvo, da manipulise strahom i igra se emocijama naroda, neželjeni scenariji postaju sve realniji. Zbog toga je od javnog interesa da se izborimo za mogućnost da se promene sprovedu demokratskim putem, odnosno na izborima”, napominje on.


- Sve je organizovano u posljednjem trenutku, postojao je samo mali vremenski okvir i druge zemlje su obaveštene čim je to bilo moguće - rekao je zvaničnik Jelisejske palate.\nOn je dodao da se sve to dogodilo u razmaku od nekoliko sati.\nNa pitanje zašto drugim zemljama nije ranije rečeno za ovu iznenadnu posetu, on rekao da su "svi obavešteni dovoljno rano", ističući da je "diplomatska situacija bila previše osetljiva".\nBela kuća je saopštila da je američki predsednik Donald Tramp bio iznenađen dolaskom Zarifa u Bijaric.\nIranski šef fiplomatije razgovarao je u Bijaricu sa predsednikom Francuske i drugim francuskim zvaničnicima na marginama samita G7.\nIZBORI U IZRAELU Netanijahu nije osvojio većinu?\nPartija desnog centra Benjamina Netanijahua nije uspela da dobije većinu u parlamentu, pokazuju rezultati prvih anketa objavljenih u izraelskim medijima.


Na području Lučana ove godine biće asfaltirano 100 km puteva\nNovi finansijski planovi za drugu polovinu godine usvojeni su za Komunalac i Dragačevo putevi, javna preduzeća u kojima je u prethodnom periodu obnovljena mehanizacija.\n„Imajuću u vidu da imamo više mašina, više raspoloživih uposlenih mašina na samom terenu, samim tim je izmenjen finansijski plan koji će pre svega u narednom periodu predvideti njihovu upotrebu, a to će građani videti u mesnim zajednicama vezano za održavanje kanala, propusta i sečenje šiblja pored puteva“, izjavio je predsednik opštine Milivoje Dolović.\nZa Javno preduzeće „Dragačevo putevi“ opredeljeno je dodatnih 12 miliona dinara pre svega za dalje opremanje i nabavku agregata za predstojeću zimsku sezonu.\n„Povećana su sredstva za nabavku rizle i soli za zimsku službu, kao i za povećanje količine naftinih derivata za mehanizaciju“, objašnjava direktor JP Dragačevo putevi Milija Milenković.\nRazmatrajući izveštaj o stepenu planiranog i izvršenog u prvoj polovini godine za JP Dragačevo putevi, navedeno je da je do sada asfaltirano 36 km opštinskih puteva prvog i drugog reda i da se očekuje do kraja oktobra da asfalt bude postavljen na još oko 55 km puteva.\n„Trenutno se asfaltira putni pravca Vučkovica - Gornji Dubac u dužini od 8,5 kilometara, a vrednost tih radova je oko 50 miliona dinara i očekujemo da budu završeni u narednih sedam do deset dana. Radi se opštinski put Potajnik - Tijanje od 5 km, investicija od 38 miliona, Negrišori - Puhovo od 5 km, vrednosti 35 miliona dinara. U narednim danima očekujemo početak radova Dučalovići – Markovica, odnosno prema manastirima Trojice i Sretenje, biće potpuno asfaltirani prilazi do ta dva manastira, radiće se u selu Đerać oko kilometar i negde otprilike još oko 30 km imamo u planu do kraja ove građevinske sezone da uradimo. Tako da očekujemo ako nas vreme posluži, da oko 100 km puteva u opštini uradimo u ovoj godini. i da napomenem da ćemo raditi i uz učešće građana po sistemu 2:1, gde smo povećali učešće opštine. Po tom programu imamo raspisane i već završene tendere. Uveli smo izvođača na šest putnih pravaca i u narednim danima imamo završetak još jednog tendera za selo Kaonu, gde ćemo raditi jedan seoski put“, navodi Milenković.\nIstaknuto je da će uz pomoć Vade Srbije, resornog ministarstva i Puteva Srbije u ovoj godini samo u putnu infrastrukturu biti uloženo preko 500 miliona dinara.\nNovinarima je rečeno da traje proces rešavanja imovinsko pravnih odnosa na trasi budućeg bedema na reci Bjelica u mestu Đerać koji će se garditi u punom profilu. Iz budžeta opštine izdvojeno je oko 30 miliona dinara za pribavljane u javnu svojinu 11 hektara zemljišta i šest stambenih objekata.\n„Za dva objekta već su potpisani ugovori za otkup. Iduće nedelje pristupamo i rušenju tih objekata kako bi 10. septembra izvođači radova ušli u posao. Rok za izvođenje radova će biti šest do sedam meseci. Međutim, u dogovoru sa JP Srbijavode i izvođačem radova mi smo spremni da radimo i u tri smene i vikendom i crvenim slovom da bi se čitav projekat što pre završio i građani Đeraća mogli mirno da spavaju jer radi se o zaštitnom bedemu koji štiti 45 kuća. Radiće se i na bedemu u Dljinu gde će se za još jednu kotu podići nivo bedema kako bi Lučani odnosno industrijska zona i Dljin bili u potpunosti sigurni od bilo kakvih padavina u narednom periodu“, objašnjava predsednik opštine Milivoje Dolović.\nZa podizanje bedema u Đeraću država je preko Kancelarije za javna ulaganja izdvojila 78 miliona dinara. Na današnjoj sednici SO Lučani, imenovani su i članovi školskih odbora za osnovne škole u Lučanima, Kotraži i Goračićima i Srednju školu „Dragačevo“ u Guči. i ovo zasedanje proteklo je bez prisustva odbornika opozicije.\n#asfalt, #lučani, #sednica\nSpisak dosadašnjih komentara za članak "Na području Lučana ove godine biće asfaltirano 100 km puteva".\nSpisak dosadašnjih komentara za članak "Na području Lučana ove godine biće asfaltirano 100 km puteva". Podelite vaše mišljenje sa nama. Pošaljite komentar klikom na dugme - napišite komentar.


Sindikat „Nezavisnost“ 14.oktobra traži smenu generalnog direktora | Kruševac Info\nSindikat „Nezavisnost“ 14.oktobra traži smenu generalnog direktora\nOdbor poverenika sindikata „NEZAVISNOST“ Industrije „14.oktobar“ jednoglasno je, na jučerašnjem sastanku, iskazao nepoverenje sadašnjem generalnom direktoru Mići Rajiću zbog, stoji u saopštenju za javnost, poslovnog neuspeha i ugrožavanja socijalno materijalnog položaja zaposlenih u ovom kruševačkom preduzeću.\nU periodu septembar – decembar prošle godine evidentiran je podbačaj realizacije od oko 40 odsto u odnosu na plan, odnosno čak 49 odsto od sopstvene planirane realizacije. Što se tiče isplata zarada zaposlenima ni tu nije otpoštovan potpisani sporazum, stoji u saopštenju, jer umesto 154, za plate su utrošena 132 miliona dinara. Radnicima 14.OKTOBRA nije isplaćen drugi deo martovske plate za 2012. godinu uprkos tome što je Vlada Srbije, kroz kreditnu podršku i subvencije odobrila ovom kruševačkom kolektivu 150 miliona dinara ili 18 miliona više od obećanih.\nOdbor poverenika sindikata Nezavisnost Industrije 14.OKTOBAR, odluku o nepoverenju poslovodstvu, doneo je nakon sastanka sa generalnim direktorom ovog kruševačkog preduzeća, kaže se u saopštenju za javnost .\nFK Napredak igračima uručio rešenja o otkazu pa…\n« Kruševljanin paketiće marihuana krio u stanu\nTeretni kamion ubio ženu na raskrsnici u Bivolju »


Ulaganje u nauku treba da bude stub razvoja zemlje Ulaganje u nauku treba da bude stub razvoja zemlje – Personal magazin\nUlaganje u nauku treba da bude stub razvoja zemlje\nPotpredsednik vlade i ministar trgovine, turizma i telekomunikacija Rasim Ljajić rekao je danas u Beogradu, otvarajući Međunarodni sajam tehnike i tehničkih dostignuća, da Srbiji preti odliv mozgova ukoliko ne poveća…\nPotpredsednik vlade i ministar trgovine, turizma i telekomunikacija Rasim Ljajić rekao je danas u Beogradu, otvarajući Međunarodni sajam tehnike i tehničkih dostignuća, da Srbiji preti odliv mozgova ukoliko ne poveća ulaganje u nauku i razvoj, koje je sada svega 0,3 odsto bruto društvenog proizvoda godišnje.\nOn je kazao da je godišnji prosek ulaganja u nauku i razvoj u zemljama EU oko dva odsto BDP-a.\nPo “odlivu mozgova” iz zemlje, kako je precizirao Ljajić, Srbija je na 141. mestu od 144 zemalja.\nPrema njegovim rečima, u Srbiji je veliki problem i to što obrazovni sistem nije u korelaciji s potrebama privrede i tržišta rada, i zato što je veoma slaba veza nauke i privrede.\n“Srbija ima velike intelektualne i kadrovske potencijale, ali oni nisu dovoljno iskorišćeni i pretočeni u svakodnevni život zbog neprepoznavanja ove oblasti”, kazao je Ljajić.\nMinistar trgovine, turizma i telekomunikacija je dodao i da Vlada Srbije razmišlja o podsticajima za one koji ulažu u istraživanje i razvoj u vidu poreskih olakšica, kao i o formiranju investicionog fonda za ulaganje u istraživanje i razvoj.\nOn je dodao i da je prema podacima Svetskog ekonomskog foruma Srbija na 112. mestu po stepenu inovacija od ukupno 148 zemalja, kao i da u svetu ima 5.000 doktora nauka iz Srbije i isto toliko mladih istraživača.\n“Očekujem da će ovaj sajam poslati poruku da znanje treba da bude stub ekonomskog razvoja zemlje”, naglasio je Ljajić.\nPodsetio je i da Srbija godišnje izvozi 200 miliona evra softvera, naglasivši da je na nedavno održanom IT sajmu u Las Vegasu softver jedne kompanije iz Srbije proglašen za najinovativniji.\nSajam tehnike i tehničkih dostignuća na kome 500 izlagača iz 17 zemalja predstavlja više od 100 tehničko-tehnoloških noviteta i inovacija traje do 16. maja.\nUlaganje u nauku treba da bude stub razvoja zemlje was last modified: May 13th, 2014 by Redakcija\nRusija navodno može da zaustaviti rad američkog GPS sistema na svojoj teritoriji


Evropski pokret u Srbiji obeležio je Dan Evrope nizom manifestacija 9. i 10. maja u centru Beograda, kao što su Ulična akcija na Trgu republike, Filmsko veče na otvorenom na Cvetnom trgu i debata o aktuelnim izazovima EU u EU Info centru.\nU Rusiji, na dan kada je 1945. godine Nemačka kapitulirala, čime je u Evropi završen Drugi svetski rat, organizuje se tradicionalna vojna parada na Crvenom trgu u Moskvi na kojoj se prikazuju ruska vojna dostignuća. Ovogodišnjoj paradi u Moskvi prisustvovao je i predsednik Srbije Aleksandar Vučić.\nDeklaracija je bila predlog da bivši neprijatelji, Francuska i Nemačka, uspostave organizaciju koja će zajednički upravljati njihovim industrijama uglja i čelika, kako se rat u Evropi nikada ne bi ponovio.\nU Bečeju je povodom 9. maja u organizaciji opštinske organizacije SUBNOR-a uz podršku lokalne samouprave u Domu penzionera upriličena svečana sednica povodom 70. godišnjice formiranja ove organizacije, Dana pobede i 73. godišnjice završetka Drugog svetskog rata i Dana Evrope i sećanja na „Šumanovu deklaraciju“.\nNa svečanoj sednici povodom tri značajna datuma uz prisustvo brojnih zvanica, zaslužnim institucijama i pojedincima, dodeljene su povelje i zahvalnice, a priređen je i prigodan kulturno-umetnički program.\nViše iz ove kategorije « Doček 2010. godine: Bez žurke na Pogači\tDodeljene nagrade NUNS-a za istraživačko novinarstvo: Bečejski mozaik u najužem izboru »


Chanel kolekcija za jesen/zimu 2015Fashionela\nHome » FASHION WEEK » Chanel kolekcija za jesen/zimu 2015\nPosted by: author Tags: Cara Delevingne, Chanel, Chanel Iman, Danijela Stanković, jesen/zima 2015, Karl Lagerfeld, Kendall Jenner Posted date: March 19, 2015 | No comment\nKarl Lagerfeld je prikazao još jednu kolekciju za modnu kuću Chanel na Nedelji mode u Parizu koja je završena 11. marta. Nakon što smo na prethodnoj ready-to-wear Chanel reviji mogli da vidimo prave demonstracije na pisti, koje su oslikavale situaciju u Francuskoj, Lagerfeld je ovog puta odlučio da predstavi lepšu stranu modne prestonice i show smesti u okruženje koje liči na veliki pariski kafe.\nCara Delevingne, Kendall Jenner, Chanel Iman i ostali modeli prošetali su u novim kreacijama za jesen/zimu 2015. Dizajner je bio inspirisan šezdesetim godinama prošlog veka, elegancijom i seksipilom nekog drugog doba. Nakon predstavljanja modela, devojke su zauzimale svoje mesto u velikom baru koji se nalazio na centralnom delu scene.\nChanel revija na Paris Fashion Weeku može da se istakne kao jedna od onih sa najvećim brojem kreacija koje smo mogli da vidimo u toku jednog predstavljanja ove sezone. Od čuvenog pink kostima do male crne haljine, Lagerfeld je ostao veran stilu čuvene modne kuće. Ono što je izazvalo odobravanje u medijima su cipele sa potpeticama nižim od onih koje inače možemo da vidimo na modnim revijama danas.\nNakon završetka predstavljanja Lagerfeld je izjavio kako je imao cilj da predstavi lepšu stranu Francuske i duh pariskih kafea u koje doterane dame osim zbog kafe i kroasana dolaze, kako bi međusobno odmeravale stilove. Dizajner je takođe izjavio da odmah nakon revije za jesen/zimu, nastavlja da radi na sledećoj kolekciji i da u modnom svetu ne postoji pauza.\nPogledajte šta nam Karl Lagerfeld i Chanel predlažu za jesen/zimu 2015.


Hoće li srpski jezik nestati, ili će od njega ostati samo lingvistička nakaza, anglo-srpsko buncanje ?\nSvaki peti stanovnik Srbije je funkcionalno nepismen. Samo deset odsto građana Srbije može da se pohvali završenom višom školom i fakultetom. Istovremeno, državnu administraciju, nadležne institucije i političke oligarhije (među kojima je armija polupismenih), ovaj problem nimalo ne zanima. Grupa lektora za srpski jezik sa više svetskih univerziteta, uputila je dramatičan apel za spas katedri za srbistiku u svetu.\nNedavno je ministar prosvete Srbije Srđan Verbić, dobio pismo dramatičnog upozorenja, koje su potpisali lektori sa srpski jezik, koji svoj posao obavljaju na univerzitetima širom sveta. Dramatičan apel da srpski jezik zapanjujućom brzinom prestaje da se izučava na univerziteta širom sveta. Autori pisma svedoče o tome da se naši lektorati u inostranstvu gase, a po svemu sudeći, Vlada Srbije i nadležne državne institucije to ne zanima.\nNa konferenciji za novinare u prostorijama Srpskog književnog društva, ovim povodom je rečeno i to da je tokom 2000. godine, Srbija imala 47 lektorata srpskog jezika u svetu. Za manje od petnaest godina, ostalo je jo 25 lektorata srpskog jezika u inostranstvu, sa tendencijom da oni potpuno nestanu! Među poslednjim koji su se ugasili, su oni na katedri u Opolu, a ugasiće se i srbistika u Kopenhagenu.\nLektori upozoravaju da je pred gašenjem i katedra srbistike u Krakovu, na kojoj prvi put od osnivanja nisu upisane magistarske studije. Stigli smo do toga, kažu lektori, da gubimo katedru po semestru i postajemo svetski prvaci u toj disciplini.\nU pismima, upozorenjima i apelima, svugde se pominje da su lektori naši ambasadori koji prenose sliku o srpskoj kulturi i državi, šire uticaj i na privredu, a briga o srpskim lektoratima je istovremeno i pitanje nacionalnog identiteta i istorije. Ako to državu ne zanima, onda je Srbija u ozbiljnom problemu koji prevazilazi samo pitanje kulture i obrazovanja.\nMala grupa beogradskih intelektualaca, poput Vide Ognjenović, predložila je da se uputi službeni poziv resornom ministru prosvete, i pokrene inicijativa da se napravi zakonski akt koji će regulisati delatnost naših lektorskih službi. Reč je, kaže Vide Ognjenović, o prvorazrednom kulturno-političkom skandalu i o ubistvu kulturnih veza sa svetom.\nŠestoro lektora za srpski jezik na univerzitetima u Poljskoj i Rumuniji uputili su još u oktobru prošle godine pismo ministru Srđanu Verbiću, obaveštavajući ga o teškom položaju lektorata u inostranstvu i predlažući mu određena rešenja. Ministar prosvete im do danas nije odgovorio.\nA u tom pismu je istaknuto i da su studenti srbistike ujedno i budući pravnici, sociolozi, antropolozi, inženjeri, medijske ličnosti, političari, te da se više puta pokazalo, kao na primer u trenutku proglašenja nezavisnosti Kosova, da su spremni iz naklonosti prema našoj kulturi, stečenoj na studijama, da konkretnim merama i angažmanom podrže naše zajedničke ciljeve.\nBolje upućeni u ovaj problem kažu da je pitanje lektora za srpski jezik u inostranstvu, u nadležnosti Ministarstva prosvete, a suštinski problem je što u tom ministarstvu nemamo telo koje se bavi lektoratima i kreiranjem strategije srpskog kao stranog jezika. Takva tela, različitih formata, postoje u svim zemljama nastalim raspadom Jugoslavije, a cilj nam je da se pod hitno formira i u Srbiji.\nOsim što srpskim lektorima u svetu nedostaje podrška u vidu udžbenika, stipendija, gostovanja, koje uvek finansira zemlja u čijem je interesu lektorat, predavači srpskog jezika imaju teži zadatak od svojih kolega i zbog loših plata.\nZbog nedovoljnih primanja naše kolege prinuđene su da odustaju od svojih zaposlenja. U inostranstvu dobijate najmanju moguću platu od države domaćina zato što ona računa da vas vaša matična zemlja dodatno finansira. Od pre nekoliko godina svoje dužnosti lektori srpskog obavljaju čak i bez lektorskog dodatka koji je iznosio 150 evra mesečno. Lektori i predavači srpskog jezika, za razliku od svojih kolega, nemaju zdravstveno i socijalno osiguranje u svojoj zemlji - poručili su učesnici konferencije.\nIstovremeno, dodaju oni, naše Ministarstvo prosvete finansira oko 60 stranih lektorata u Srbiji. To u praksi izgleda ovako: srpski lektori u Poljskoj dobijaju oko 380 evra mesečno od Poljske, a od Srbije čak ni pomenuti lektorski dodatak. Istovremeno, poljski lektori u Srbiji, za dvostruko manji broj časova, od naše države dobijaju platu koja iznosi od 70.000 do 100.000 dinara, te više od 600 evra od svoje zemlje. Trenutno imamo paradoksalnu situaciju da naše Ministarstvo prosvete izdašno finansira širenje stranih kultura u Srbiji, što je razumljivo, ali je nelogično da istovremeno ništa ne čini kako bi se srpska kultura i jezik promovisali u svetu.


Nijedna kompanija mog oca nije imala promet - Istinomer\nNijedna kompanija mog oca nije imala promet\nMinistar unutrašnjih poslova o poslovanju svog oca (Otvoreni parlament, 25. oktobar 2018. godine)\n“Nijedna kompanija u kojoj je moj otac bio ikada vlasnik ili suvlasnik, nije imala ni dinara prometa, ni prometa vezano za naoružanje, ni dinara prometa, nikada ništa nije proizvela, nikada ništa nije kupila i nikada ništa nije prodala, nijedna od tih kompanija, što može da se vidi, to je vrlo lako proverljiv podatak, to nije podatak koji može da se falsifikuje.“\nhttps://www.istinomer.rs/izjava/nijedna-kompanija-mog-oca-nije-imala-promet/ 2018-10-26 1 5 0 Neistina Istinomer\nMinistar unutrašnjih poslova Nebojša Stefanović je odgavarajući na pitanje poslanika Dveri Boška Obradovića da li je tačno da se njegov otac bavi trgovinom oružja rekao da nijedna firma u kojoj je njegov otac ikada bio vlasnik ili suvlasnik nije ostvarila ni dinar prometa, niti da je ikada nešto proizvela, kupila ili prodala, kao i da su sve te informacije vrlo lako proverive.\nPrvo što je nejasno nakon ovakve izjave je – zašto bi bilo ko osnivao firme koje ne proizvode, ne kupuju, ne prodaju niti imaju promet? Međutim, ne zalazeći u ovo, Istinomer je ove navode proverio.\nPretragom podataka Agencije za privredne registre (APR) pronašli smo da je firma United BG Worldwide Company, čiji je vlasnik Branko Stefanović (otac ministra policije), u 2017. godini imala 233.000 dinara prihoda od prodaje proizvoda i usluga. S obzirom na to da je firma osnovana u septembru 2017, prikazan je prihod samo za nepuna četiri meseca poslovanja. Zbog toga, izjavu ministra Stefanovića “da nijedna firma u kojoj je vlasnik njegov otac nije ostvarila ni dinar prometa” ocenjujemo kao „neistinu“.\nFirma United Bg Worlwide je, inače, registrovana za konsultantske aktivnosti u vezi sa poslovanjem i ostalim upravljanjem. Međutim, ona se takođe nalazi i na Spisku registrovanih lica za obavljanje spoljne trgovine naoružanjem i vojnom opremom koje objavljuje Ministarstvo trgovine, a o čemu je već pisao nedeljnik NIN.\nUnited Bg Worldwide je u junu 2018. godine osnovao i novo preduzeće Seven Stars Company sa novčanim kapitalom od 2.000.000 dinara, koje je registrovano za delatnost restorana i ugostiteljskih objekata. NIN u svom tekstu piše i da je ova firma vlasnik restorana “Maksim” u centru Beograda.\nPrema podacima APR-a Branko Stefanović, otac ministra Stefanovića vlasnik je još jedne firme – United Bg, osnovane u decembru 2015. godine, koja je registrovana za nespecijalizovanu trgovinu na veliko.\nOn je takođe i suvlasnik, sa 50 odsto vlasništa, u firmi Worldwide Construction and Engineering Company, osnovanoj u januaru 2018. godini. Vlasnik druge polovine ove firme je Goran Todorović, inače i vlasnik firme “GIM” koja je godinama snabdevala Vojsku Srbije, kako se i navodi u istraživanju Mreže za istraživanje kriminala i korupcije (KRIK). Todorović je Branku Stefanoviću bio partner i u firmi United Bg iz čijeg vlasništva je izašao u aprilu 2018. godine, nakon čega je Stefanović postao stoprocentni vlasnik.\nUnited Bg od 2015. ni u jednoj godini nije imala prihode, dok za firme Worldwide Construction and Engineering Company i Seven Stars Company i dalje nemamo nijedan dostupan finansijski izveštaj s obzirom na to da su osnovane ove godine.\nMinistarstvo trgovine oružje agencija za privredne registre naoružanje


Promena trase linije gradskog prevoza ka Somborskoj\nKonkurs za izbor sedme generacije Mladih ambasadora Obeležavanje horizontalne signalizacije u ulicama Branka Miljkovića i Dragiše Cvetkovića\nSep 5, 2019 U rubrici: webetext\nZbog izvođenja radova u ulici Kosovke devojke (od Mavrovske do Somborske), u periodu od 6. do 26. septembra, trase linija javnog gradskog prevoza broj 5 Železnička stanica – Somborska i prigradskog prevoza br. 14 PAS Niš – Brenica i 14A PAS Niš – Cerje biće privremeno izmenjene.\nLinija br. 5, u smeru ka Somborskom, bulevaru ići će redovnom trasom do raskrsnice ulica Pantelejska i Kosovke devojke. Zatim Knjaževačom ulicom, Studeničkom, Gornjomatejevačkom, Kosovke devojke, do Somborskog bulevara gde je stajalištu „Sv.Pantelejmon“ uveden privremeni početni terminus. U smeru ka Železničkoj stanici Somborskim bulevarom, Studeničkom, Knjaževačkom do raskrsnice sa ulicom Kosovke devojke i na dalje redovnom trasom.\nIzmenjene trase linija prigradskog prevoza\nLinije prigradskog prevoza br.14 i 14A u smeru ka prigradskim naseljima saobraćaju redovnom trasom do raskrsnice ulica Pantelejska i Kosovke devojke, zatim Knjaževačom ulicom, Studeničkom, Gornjomatejevačkom do raskrsnice sa Borskom ulicom i na dalje redovnom trasom.\nU smeru ka gradu redovnom trasom do raskrsnice ulice Kosovke devojke i Somborska zatim Somborskom, Studeničkom, Knjaževačkom i na dalje redovnom trasom.\n– U Studeničkoj, nakon raskrsnice sa Somborskim bulevarom, u smeru ka Gornjomatejevačkoj;\n– U Gornjomatejevačkoj, pre raskrsnice sa ulicom Novice Žigić Bože, u smeru ka Borskoj;\n– U Gornjomatejevačkoj, pre raskrsnice sa ulicama Kosovke devojke i Borska;\n– Na Somborskom bulevaru, pre raskrsnice sa Studeničkom ulicom.


RTCG - Radio Televizija Crne Gore - Nacionalni javni servis :: Svijet :: Bolja zaštita granica EU zbog migranata\n21. 01. 2022. 23:11 >> 23:10\nMinistri unutrašnjih poslova zemalja Evropske unije koje su se našle pod pritiskom ilegalnih migracija zatražile su danas više akcija za jačanje i zaštitu spoljnih granica bloka.\nMinistri zemalja EU, Grčke, Poljske, Italije, Austrije i Francuske, koja trenutno predsjedava EU, učestvovali su na konferenciji o bezbjednosti granica u Viljnusu sa evropskom komesarkom za unutrašnje poslove Ilvom Johanson.\nRekli su da bi jačanje granica EU i suzbijanje krijumčara ljudi zaštitili građane EU i živote migranata i izbjeglica sa Bliskog istoka i Afrike koji preko opasnih ruta pokušavaju da stignu do Evrope.\nIstakla je da prije svega treba spriječiti ljude koji bježe od siromaštva i sukoba u svojim zemljama da krenu na put, ali i poštovati pravo na azil.\nPoljski ministar unutrašnjih poslova Mariuš Kaminski pozvao je na izmjene zakona EU o migracijama.\nPoljska i baltičke države Estonija, Letonija i Litvanija suočene su sa prilivom migranata na svojim granicama koji pokušavaju ilegalno da uđu u EU iz Bjelorusije.\nEU je optužila predsjednika Bjelorusije Aleksandra Lukašenka da je orkestrirao krizu tako što je ohrabrivao migrante da dođu u zemlju, a zatim ih dovodio na granicu EU u znak osvete zbog sankcija Brisela.


Za mesec isporučivano 60.000 l alkohola, sada toliko za dan: Proizvođači obezbedili sirovine - Biznis Telegraf.rs\n16/03/20 | 16:36\nZa mesec isporučivano 60.000 l alkohola, sada toliko za dan: Proizvođači obezbedili sirovine\nCene alkohola na tržištu vraćene na nivo od 5. marta\nU Privrednoj komori Srbije je održan sastanak sa proizvođačima alkohola i biocida kako bi se sagledalo trenutno stanje u proizvodnji i načini za njeno povećanje u skladu sa većom potražnjom na tržištu.\nZbog novonastale situacije prouzrokovane pojavom korona virusa održana je zajednička sednica Grupacije proizvođača biocidnih proizvoda i Grupacije proizvođača etilalkohola u vezi sa proizvodnjom, uvozom i registracijom biocidnih proizvoda i aktivnih supstanci.\nSekretar Udruženja za hemijsku, gumarsku i industriju nemetala PKS Dragan Stevanović kaže da se situacija na tržištu postepeno smiruje i sređuje, ali da se očekuje da će se povećati potreba za dezinfekcionim sredstvima.\n- Danas smo organizovali sastanak kako bi se sagledalo kako povećati proizvodnju, da rešimo probleme koji se pojavljuju i kod proizvođača biocida i kod proizvođača etilalkohola i uvoznika aditiva - rekao je Stevanović novinarima.\nSastanku su prisustvovali i predstavnici ministarstva poljoprivrede i zaštite životne sredine, a Stevanović kaže da ima sasvim dovoljno proizvodnih kapaciteta.\nNaglasio je da su cene alkohola na tržištu vraćene na nivo od 5. marta. Mile Bogdanović iz firme Panalkosistem iz Beograd kaže da ta firma nije povećavala cene alkohola.\n- Imamo ugovorene cene sa velikim sistemima, takođe sa Apotekarskom ustanovom Beograda. Redovno isporučujemo alkohol - kaže Bogdanović i navodi da je veći problem povećana potražnja.\nDnevno se, kaže, isporuči i do 50.000 i 60.000 litara alkohola, a za ceo januar je isporučeno 60.000.\n- Sada se u jednom danu isporuči 50.000, 40.000 ili 30.000 litara - rekao je Bogdanović.\nDnevni kapaciteti te fabrike se, kako je rekao, kreću od 20.000 do 30.000 litara, a ta fabrika je obezbedila sirovinu, odnosno oko 2.500 tona melase. Naveo je da je fabrika ima obećanje od PKS da će pomoći da se obezbedi još 3.000 tona melase. Kaže i da proizvodni pogoni te fabrike rade ubrzano.\nZamenik pomoćnika generalnog sekretara NATO o saradnji sa Srbijom: "Cenjen i dugoročni partner Alijanse"


Novinarska udruženja: Uzdržati se od nasilja, TV Pink da poštuje Kodeks | Autonomija\nNovinarska udruženja: Uzdržati se od nasilja, TV Pink da poštuje Kodeks\n"Građani imaju puno pravo da nezadovoljstvo iskazuju mirnim protestima"\nNovinarska i medijska udruženja pozvala su danas povodom najavljenih protesta ispred zgrade TV Pink organizatore protesta i državne organe, a posebno policiju i Žandarmeriju, da zaštite novinare i imovinu medija ispred kojeg građani protestuju.\nNovinarska i medijska udruženja pozvala su urednike i novinare TV Pink da počnu da poštuju Kodeks novinara Srbije i profesionalno izveštavaju o građanskim protestima i protestima opozicije.\nOni su apelovali i na zaštitu novinara i medija koji o događaju izveštavaju.\nU saopštenju UNS, NUNS, NDNV, SINOS, Acosijacije medija i Asocijacija onlajn medija podsećaju da građani imaju puno pravo da nezadovoljstvo društvenom ili političkom situacijom u zemlji iskazuju mirnim protestima, uključujući i proteste ispred medija čijim su izveštavanjem nezadovoljni, a koji koriste javno dobro, odnosno nacionalne frekvencije.\n„Ipak, skrećemo pažnju da je svako nasilje, verbalno ili fizičko neprihvatljivo i neprimereno u demokratskom društvu“, ukazala su novinarska i medijska udruženja.\nUdruženja su podsetila da je Savet Ujedinjenih nacija za ljudska prava, 2014. godine usvojio Rezoluciju o zaštiti i promociji ljudskih prava tokom mirnih protesta u kojoj se države pozivaju da obrate posebnu pažnju na sigurnost novinara koji prate proteste, uzimajući u obzir njihovu specifičnu ulogu, izloženost i ranjivost.


MasterCard se priprema da uđe u kripto - Crypto Dream Team\nMasterCard se priprema da uđe u kripto\nIzvršni direktor MasterCard-a Michael Miebach izjavio je da kompanije mora ući u svet kripto valuta.\n31 jula, 2021 3 min čitanja\nKako usvajanje kripto valuta ulazi u glavnu fazu, tradicionalne platforme za finansijske usluge pokušavaju da se prilagode promenljivom finansijskom sistemu.\nDa bi zadržali svoj značaj u ovoj industriji, platni giganti kao što su MasterCard i Visa nameravaju da iskoriste svoju veliku bazu klijenata i međunarodni domet kako bi privukli široke mase na testiranje svojih CBDC (digitalna valuta centralne banke) ili stablecoin projekata.\nGeneralni direktor MasterCard -a, Michael Miebach, otkrio je da kompanija smišlja novu inicijativu za virtuelnu platformu za testiranje za centralne banke.\nGeneralni direktor MasterCard -a: Moramo biti u kripto prostoru\nPrema Miebach -u, industrija kripto valuta je još uvek relativno novo tržište i ljudi su znatiželjni da saznaju kako tačno funkcioniše. Njegova kompanija planira da bude veza koja će im pomoći da razumeju slučajeve upotrebe i uticaja.\n„Ono što želimo je da tržištu donesemo perspektivu kao globalni pružalac plaćanja. Moramo biti na ovom prostoru jer ljudi traže odgovore „, rekao je izvršni direktor.\nMiebach je napomenuo da je kompanija iskusna u svom području stručnosti i da je spremna pružiti centralnim bankama sve usluge koje su im potrebne, posebno u vezi sa rastućim trendom CBDC -a.\nNa temu stablecoin-a, Miebach je otkrio da će MasterCard uskoro pružiti podršku za takve transakcije pod uslovom da se izdavatelji striktno pridržavaju finansijskih propisa i sigurnosti korisnika.\nPre samo nekoliko nedelja, MasterCard je objavio partnerstvo sa izdavaocem stabilne valute USDC, Circle-om, te su testirali poravnanja USDC -a na svojoj platformi.\nMasterCard korisnici prihvataju kripto\nS obzirom na to da je nekoliko institucionalnih i pojedinačnih investitora sve više zainteresovano za kripto valute, olakšice u plaćanju, poput MasterCard-a, odlučile su da im pruže podršku kako ne bi izgubile klijente zbog konkurenata.\nRanije ove godine kompanija je otkrila da će početi da podržava nekoliko odabranih kripto valuta, priznajući da su one postale vitalni deo sektora plaćanja.\nInicijativa će omogućiti da preko 900 miliona korisnika Mastercard-a troše svoje kripto valute na sve podržane dobavljače Mastercard -a.


Paklene naprave 1-3 Dolazak senke, deo 1 Ponovorođeni zmaj Presto od lobanja Stiven Erikson: Dveri kuće mrtvih\nVeštac - enciklopedija : ilustrovan i dešifrovan univerzum Andžeja Sapkovskog Husitska trilogija, deo 3: Lux perpetua Legenda o sedam mačeva. Deo 1, Tajna stare vodenice Био једном један народ Винча: Знамење богова Последњи град. Део 2, Рат\n1. Veštac - enciklopedija : ilustrovan i dešifrovan univerzum Andžeja Sapkovskog (2021 god.), Čarobna knjiga\nAutor: Alen T. Pisegir\nUniverzum Vešca, autora Andžeja Sapkovskog, dešifrovan i ilustrovan… Od ravnice Sodena do delte Pontara, prolazeći kroz tvrđavu Kaer Morhen i idući obalom Jaruge, Geralt iz Rivije susreo je mnoštvo ličnosti i stvorenja oko kojih se zapliću priče nastale u mašti Andžeja Sapkovskog. Od A do Z, od Ang... više detalja\n2. Ledeni zmaj (2019 god.), Laguna\n3. Vatra i krv (2019 god.), Laguna\n4. Ravan (2019 god.), PortaLibris\n5. Husitska trilogija, deo 3: Lux perpetua (2018 god.), Čarobna knjiga\nUzbudljiv završetak raskošne istorijske fantazije. Rejnevan je još uvek u nevoljama: prate ga prozaični agenti obaveštajne službe, kao i nečiste sile koje uopšte ne kriju svoje dijaboličko poreklo. Ali to su okrutna i opasna vremena u Šleziji i Češkoj, kroz koje su prolazili krstaški pohodi i husit... više detalja\n6. Kostolovci, deo 1 (2018 god.), Laguna\n7. Kostolovci, deo 2 (2018 god.), Laguna\n8. Kraljevstvo Plašteva: roman drugi (2018 god.), Samostalni Izdavač Brane Dragić\n9. Krvava zemlja (2018 god.), Laguna\n10. Jezomor: portret troprstog slikara (2018 god.), PortaLibris


Tihić: Špirić je glavni krivac za nefunkcioniranje Vijeća ministara BiH\nPredsjednik Stranke demokratske akcije (SDA) BiH Sulejman Tihić izjavio je da je predsjedavajući Vijeća ministara BiH Nikola Špirić glavni krivac za nefunkcioniranje ove državne institucije.\nTihić je ovo konstatirao tokom odvojenih sastanaka sa ambasadorima Velike Britanije i Francuske u BiH Majklom Tejtemom (Michael Tatham) i Maris Bernio (Maryse Bernau), sa kojima je razgovarao o aktualnoj političkoj situaciji u BiH, te najavi blokada Vijeća ministara i Vlade Federacije BiH, saopćeno je iz SDA.\nUmjesto da radi posao predsjedavajućeg Vijeća ministara, "Špirić se sveo na pukog poslušnika i zastupnika stavova i interesa SNSD", kaže se u saopćenju.\nIstaknuto je da je za takvo ponašanje, Špirić dobio podršku i ministara iz Hrvatske demokratske zajednice (HDZ) BiH, a rezultat je, između ostaloga, "brutalno kršenje odredbe Ustava BiH o proporcionalnoj etničkoj zastupljenosti prema popisu stanovništva iz 1991. godine na pozicijama čelnika državnih agencija i institucija".\nPonovljeno je da će se SDA povući iz Vijeća ministara i nastaviti djelovati kao opoziciona pralamentarna stranka, ukoliko bude nastavljeno ucjenjivanje Stranke imenovanjem Sadika Ahmetovića na poziciju ministra sigurnosti i zamjenika predsjedavajućeg Vijeća ministara BiH.\nTokom sastanka sa ambasadorima, Tihić je ponovio da SDA neće popuštati ni onima koji svoje lične interese predstavljaju kao etničke.\n- Ured visokog predstavnika (OHR) nikako ne bi trebalo zatvarati prije provedbe neophodne ustavne reforme. Do tada, OHR mora ostati u BiH i raditi mnogo efikasnije i odlučnije nego što je to slučaj u protekle četiri godine, rekao je on, dodavši da je BiH potreban snažan angažman međunarodne zajednice u smislu podrške dijalogu bh. političkih subjekata, koji će dovesti do boljih rješenja prihvatljivih za sve njene narode i građane.\nSugovornici su istaknuli posebnu zabrinutost zbog zaustavljanja političkog dijaloga, te eskalacije nacionalističke retorike i njene refleksije na funkcioniranje BiH i njenih institucija.\n- Nacionalistička retorika se u BiH konstantno rasplamsava od rušenja aprilskog paketa ustavnih amandmana do danas, na šta je SDA konstantno ukazivala, kazao je Tihić.\nOdgovornost za ovakvo stanje prvenstveno snose oni koji su srušili aprilski paket, obećavajući građanima BiH novi, idealni ustav.\nOni, ne samo da nisu učinili ono što su obećali, već nisu ni ponudili nikakvo bolje rješenje, kaže se u saopćenju.\nAmbasadori Velike Britanije i Francuske ponovili su kako, bez obzira na sve, politički dijalog i kompromis nemaju alternativu, te da će njihove zemlje i dalje podržavati BiH.